ԵՐԵՎԱՆ, 7 նոյեմբերի. /Նովոստի–Արմենիա/. Պարենային զամբյուղը մարդուն մեկ ամսվա համար անհրաժեշտ մթերքի հավաքածուն է։ Զամբյուղի պարունակությունը հաշվարկվում է` ելնելով մարդու ֆիզիկական պահանջները բավարարող մթերքների օգտագործման նվազագույն նորմերից։ «Նովոստի–Արմենիա» գործակալությունը որոշել է պարզել, թե ինչ է ներառում սննդամթերքի նվազագույն զամբյուղը մեր երկրի մեկ մարդու հաշվարկով։ Ազգային վիճակագրական ծառայության տվյալների համաձայն` 2017 թ.–ի երրորդ եռամսյակում պարենային նվազագույն զամբյուղում ներառված են հետեւյալ հիմնական մթերքները. Հաց – մեկ մարդու համար օգտագործման օրական նորման 250 գրամ է (օգտագործման տարեկան նորման 91,3 կգ է, մեկ մարդու համար օգտագործման տարեկան նորմի արժեքը 45 796,1 դրամ է) Մսամթերք (տավարի միս) – 100 գրամ (36,5 կգ, 93 746 դրամ) Կարտոֆիլ – 250 գրամ (91,3 կգ, 14 945,8 դրամ) Միրգ (խնձոր) – օրական 200 գրամ (73 կգ, 34521,7 դրամ) Բանջարեղեն (կաղամբ, սոխ) – 300 գրամ (109,5 կգ, 20 268,5 դրամ) Շաքարավազ – օրական 50 գրամ (18,3 կգ, 9 828,9 դրամ) Կաթնամթերք – 200 գրամ կաթ, 100 գրամ կաթնաշոռ (օգտագործման տարեկան նորմը համապատասխանաբար 73 ր 3,7 կգ է, տարեկան նորմի արժեքը` համապատասխանաբար 26 236,2 դրամ եւ 8 689,8 դրամ) Ձու – օրական նորման` 0,5 հատ (մեկ մարդու համար օգտագործման տարեկան նորմը 182,5 հատ է, 11004, 8 դրամ) Բուսայուղ – 20 գրամ (7,3 կգ, 5 097,6 դրամ) Ձուկ – 30 գրամ (11 կգ, 27 163,4 դրամ) Մարգարին – 10 գրամ (3,7 կգ , 4 189,1 դրամ)։–0– #պարենային զամբյուղ #մթերք #վիճակագրական ծառայություն Որքան մոտ է Ամանորը, այնքան ավելի բարդ է կողմնորոշվել նվերների հարցում։ Առաջարկում ենք նվերների տարբերակներ, որոնք չեն պահանջում մեծ ծախսեր, միաժամանակ հաճելի են ու պարգեւում են բարձր տրամադրություն։ Դեկտեմբերը զեղչերի, ակցիաների ժամանակաշրջան է։ Նոր տարվա նախաշեմը ու ձմեռային արձակուրդները լավ ժամանակահատված են սեփական գործը սկսելու ու լավ գումար աշխատելու համար։ Ինչպե՞ս դիմակայել հեռախոսային խարդախներին Բջջային կապի շնորհիվ այսօր կարելի է շատ հարցեր լուծել տնից` վճարումներ կատարել, պատվիրել ապրանքներ եւ ծառայություններ, ինչպես նաեւ առցանց ռեժիմով կառավարել բանկային հաշիվները։ Աշխարհի բոլոր ժողովուրդներն ունեն բազմաթիվ ասացվածքներ փողի եւ դրա նկատմամբ վերաբերմունքի մասին։ Հայկական դրամը շրջանառության մեջ ներդնելու օրվա կապակցությամբ ՀՀ Կենտրոնական բանկը ներկայացրել է երրորդ սերնդի կոմպոզիտային թղթադրամների էսքիզները։ Եթե դուք ունեք հետաքրքիր բիզնես նախագիծ, սակայն գումարը չի բավարարում, օգնության կհասնի crowdfunding–ը, ինչն անգլերենից թարգմանաբար նշանակում է «ֆինանսավորում ամբոխի կողմից»։ Բյուջեն պետության տարեկան եկամուտների եւ ծախսերի կոնկրետ ծրագիրն է։ Հենց բյուջեն է օգնում հնարավորինս արդյունավետ բաշխել ռեսուրսներն ըստ ժամանակի։ Ընդամենը մի քանի տասնյակ տարի առաջ նման նամակներ գտնում էին փոստային արկղերում, իսկ այսօր դրանք գալիս են էլեկտրոնային փոստով։ Հոկտեմբերի վերջին օրն աշխարհի տարբեր երկրներում նշվում է Խնայողությունների համաշխարհային օրը։


ՀՀ Արդարադատության նախարարության պատվիրակությունը այցելեց Թբիլիսիի Հայոց եկեղեցի - Նորություններ - Լրահոս - Հովհաննես Մանուկյան - Անձնական վեբ կայք [Անձնական կայք] ՀՀ Արդարադատության նախարարության պատվիրակությունը այցելեց Թբիլիսիի Հայոց եկեղեցի 2015 թվականի մարտի 6-7-ին, երկօրյա աշխատանքային այցով Թբիլիսիում էր գտնվում ՀՀ Արդարադատության նախարարության պատվիրակությունը՝ նախարար պարոն Հովհաննես Մանուկյանի գլխավորությամբ: Այցի շրջանակներում նախարար Հովհաննես Մանուկյանը, նախարարի տեղակալ Սուրեն Քրմոյանը, միջազգային վարչության պետ Մարինա Տաշչյանը, մամուլի խոսնակ Ծովինար Խաչատրյանը եւ նախարարի օգնական Մերի Գեւորգյանը այցելեցին Թբիլիսիի Սուրբ Էջմիածին եկեղեցի եւ մոմեր վառեցին հայոց հինավուրց տաճարում: Պատվիրակության անդամները Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի հետ դիտեցին «Հայարտուն» կրթա-մշակութային եւ երիտասարդական կենտրոնը: Հայ ազգային մշակույթի զարգացման, ավանդույթների պահպանության եւ հայ մանուկի հայեցի դաստիարակության ուղղությամբ «Հայարտուն» կենտրոնի ծավալած աշխատանքների մասին հյուրերին պատմեց Թեմակալ առաջնորդը: Մայր հայրենիքից ժամանած բարձրաստիճան հյուրերը դիտեցին Սուրբ Մովսես Խորենացու անվան նախակրթարանը, եղան հայերենի ուսուցման Գրիգոր Նարեկացու անվան մեկօրյա վարժարանում, զրուցեցին ուսուցչի եւ մայրենին սովորող սաների հետ, որոնց շրջանում կան նաեւ այլազգիներ: Արդարադատության նախարարության պատվիրակության անդամները «Հայարտուն» կենտրոնի մեկ այլ դահլիճում ներկա գտնվեցին հայ ժողովրդի պատմության դասաժամին, որտեղ սովորողների համար ցուցադրվում էր Հայոց Ցեղասպանության մասին վավերագրական ֆիլմ: Այցելուները վառ տպավորություններով վերադարձան Հայաստան: Ավելացնենք, որ մարտի 6-ին Թբիլիսիում Վրաստանի արդարադատության նախարար Թեա Ծուլուկիանին եւ Հայաստանի Հանրապետության Արդարադատության նախարար Հովհաննես Մանուկյանը ստորագրեցին երկու երկրների արդարադատության գերատեսչությունների միջեւ համագործակցության հուշագիր: Վերջին նման փաստաթուղթը Վրաստանի եւ ՀՀ համանման գերատեսչությունների միջեւ ստորագրվել է 15 տարի առաջ: Աղբյուր՝ http://armenianchurch.ge


AL4854 Վարձով է տրվում 4 սենյակ Աբովյան փողոց, Սվարովսկի խանութի մոտ


Լրատվություն Մամլո հաղորդագրություններ Նախագահը ելույթ է ունեցել Մասաչուսեթսի տեխնոլոգիաների ինստիտուտում 30.03.2016 - 1000x666px - 284 Կբ - 1000x666px - 278 Կբ - 1000x666px - 308 Կբ - 1000x666px - 292 Կբ - 1000x666px - 357 Կբ - 1000x666px - 289 Կբ - 1000x759px - 333 Կբ - 1000x666px - 347 Կբ - 1000x666px - 415 Կբ - 1000x666px - 304 Կբ - 1000x666px - 300 Կբ - 1000x666px - 341 Կբ - 1000x666px - 290 Կբ - 1000x666px - 400 Կբ - 1000x666px - 379 Կբ - 1000x666px - 420 Կբ - 1000x666px - 433 Կբ - 1000x666px - 252 Կբ - 1000x716px - 334 Կբ - 1000x801px - 352 Կբ - 1000x666px - 300 Կբ - 1000x702px - 296 Կբ - 1000x750px - 322 Կբ - 1000x665px - 365 Կբ - 1000x666px - 258 Կբ - 1000x666px - 278 Կբ - 1000x666px - 324 Կբ - 1000x666px - 409 Կբ 8013 - 3696x2456px - 3 Մբ - 1000x665px - 525 Կբ - 1000x665px - 405 Կբ - 1000x665px - 527 Կբ - 1000x665px - 337 Կբ - 1000x666px - 250 Կբ - 1000x666px - 278 Կբ - 1000x666px - 249 Կբ - 1000x666px - 269 Կբ - 1000x666px - 265 Կբ - 1000x666px - 373 Կբ - 1000x666px - 377 Կբ - 1000x666px - 388 Կբ - 1000x666px - 253 Կբ Նախագահ Սերժ Սարգսյանը մարտի 29-ին ԱՄՆ Մասաչուսեթս նահանգում այցելել է «Մոդեռնա թերափեութիքս» բիոտեխնոլոգիական ընկերություն: Այն հիմնվել է 2011 թվականին եւ զբաղվում նոր սերնդի դեղամիջոցների մշակմամբ: Ընկերության հիմնադիրներից է ամերիկահայ Նուբար Աֆեյանը, ով նաեւ տնօրենների խորհրդի նախագահն է: «Մոդեռնա թերափեութիքս»-ի հետազոտական թիմում այսօր ներգրավված է երեք հարյուրից ավելի աշխատակից: Ընկերությունը հետազոտական կենտրոններ ունի ԱՄՆ Մասաչուսեթս նահանգի Քեմբրիջ քաղաքում եւ Շվեդիայի մայրաքաղաք Սթոքհոլմում: ՀՀ Նախագահը հանդիպում է ունեցել ընկերության հիմնադիր Նուբար Աֆեյանի եւ գործադիր տնօրեն Ստեֆան Բանսելի հետ, այնուհետեւ նրանց ուղեկցությամբ շրջայց է կատարել «Մոդեռնա թերափեութիքս»-ում, ծանոթացել ընկերության գործունեությանը, օգտագործվող նոր տեխնոլոգիաներին եւ միջազգային մի շարք խոշոր դեղագործական ընկերությունների ու հետազոտական հաստատությունների հետ համագործակցություն հաստատած այդ ընկերության առաջիկա ծրագրերին: Հանրապետության Նախագահը նույն օրը այցելել է Մասաչուսեթսի տեխնոլոգիաների ինստիտուտ եւ կրթական այդ հաստատության մեդիա լաբորատորիա: Սերժ Սարգսյանը նախ հանդիպում է ունեցել ինստիտուտի ռեկտոր Ռաֆայել Ռայֆի հետ, ապա մեդիա լաբորատորիայի համահիմնադիր Նիկոլաս Նեգրոպոնտեի եւ «Լույս» հիմնադրամի կրթական ծրագրի գործադիր տնօրեն Ժաքլին Կարաասլանյանի ուղեկցությամբ շրջայց է կատարել մեդիա լաբորատորիայում, որից հետո այցելել է «Սամբերգ» համաժողովների կենտրոն: Այստեղ տեղի է ունեցել ամերիկահայ գիտնականների մասնակցությամբ ընդունելություն եւ հանդիպում «Լույս» հիմնադրամի կրթաթոշակառուների ու շրջանավարտների հետ: Հանրապետության Նախագահը հանդես է եկել ելույթով: *** Նախագահ Սերժ Սարգսյանի ելույթը Մասաչուսեթսի տեխնոլոգիաների ինստիտուտում` «Կրթությունը եւ մարդկային կապիտալը. կայուն զարգացման ուղի» թեմայով Հարգարժա ́ն նախագահ Ռայֆ, Հարգելի ́դասախոսներ եւ գիտնականներ, «Լույս» հիմնադրամի սիրելի ́ կրթաթոշակառուներ եւ շրջանավարտներ, Իհարկե, Ինձ համար մեծ պատիվ է գտնվել աշխարհի առաջատար բուհերից մեկում՝ Մասաչուսեթսի տեխնոլոգիաների ինստիտուտում: Շնորհակալ եմ, որ ինձ եւ իմ գործընկերներին հյուրընկալում եք այսօր: Ձեր ինստիտուտը՝ դասավանդման հարուստ ավանդույթներով, նորարարական գաղափարներով եւ նվաճումներով, իր ծանրակշիռ ավանդն է բերում ողջ մարդկության զարգացման գործին: Հատկանշական է, որ իր գոյության 155 տարիների ընթացքում այն ոչ միայն դիմակայել ու հարմարվել է հարափոփոխ զարգացումներին, այլեւ վերածվել դրանք ուղղորդող առաջամարտիկի: Այդ են վկայում ձեր կատարած բազմաթիվ հայտնագործությունները, արձանագրած հաջողությունները, նվաճած Նոբելյան մրցանակները: Իմիջիայլոց, շատ ուրախ եմ, որ այսօր ինստիտուտի նախագահը հույս հայտնեց, որ Մասաչուսեթսի տեխնոլոգիաների ինստիտուտի շրջանավարտներից որեւէ մեկը անպայման արժանանալու է Նոբելյան մրցանակի: Պարոն Նուբար Աֆեյանը վկա է: Շատ կարեւոր է, որ կատարված աշխատանքը վերածվում է կիրառելի ծրագրերի, որոնցից այսօր օգտվում է ողջ աշխարհը: Անչափ ուրախ եմ, որ միայն վերջին տարիների ընթացքում մոտ երկու տասնյակ հայ ուսանողներ նույնպես դարձել են այս մեծ ընտանիքի անդամ: Տեխնոլոգիական լաբորատորիաների հնարավորություններն ու կարողությունները տպավորիչ են: Ինքս այսօր դրա ականատեսը եղա: Անշուշտ, ինձ համար շատ զարմանալի էր եւ ուսանելի: Կարեւոր է, որ լսում ես շատ բաների մասին, բայց մի բան է լսել, մեկ այլ բան` սեփական աչքով տեսնել: Ի դեպ, ինստիտուտի «Լեգո» ուսուցման լաբորատորիայի մեթոդաբանությամբ Երեւանում գործում է «Թումո» ստեղծարար տեխնոլոգիաների կենտրոնը, որի նպատակն է երեխաների եւ երիտասարդների մտավոր ունակությունների բացահայտումն ու նրանց մրցունակության բարձրացումը: Մասաչուսեթսի տեխնոլոգիաների ինստիտուտի մեդիա լաբորատորիաների հետ հայաստանյան գործընկերների համագործակցությունը էապես հարստացրել է Հայաստանի կրթությունը նորարարական գաղափարներով եւ ծրագրերով: Հայաստանում ստեղծված «Այբ» դպրոցը կարելի է իրավամբ համարել դրա արդյունքը: Նոր կրթական բովանդակության եւ միջավայրերի ստեղծման մեր որոնումների մեջ մեծ դերակատարում են ունեցել մի շարք հայտնի գիտնականներ, մասնավորապես` Սիմոր Փափերթը եւ Բիլ Միտչելը: Մենք շատ շնորհակալ ենք: Այս տարի Հայաստանում բացեցինք երկու արհեստական ինտելեկտի լաբորատորիա, որոնք նորարարության եւ ստեղծագործելու մեծ հնարավորություն ընձեռեցին ճարտարագիտությամբ եւ տեխնոլոգիաներով հետաքրքրված հայ երիտասարդներին: Այս ինստիտուտում մշակված «Շրջված դասասենյակ» ծրագրի ներդրումը Հայաստանում տալիս է զգալի արդյունքներ եւ էապես փոխում սովորողների ու ուսուցիչների պատկերացումները ժամանակակից կրթության մասին: Հարգելի ́ բարեկամներ, Այս հաստատության վերջին տարիների աչքի ընկնող ներկայացուցիչներից մեկն է Տարոն Աճեմօղլուն, ում տեսական աշխատանքը մեծ ճանաչում գտավ ամենուր: Նրա աշխատանքի հիմնական փաստարկներից մեկն այն է, որ տնտեսական բարեկեցությունն էապես կախված է ինստիտուցիոնալ զարգացումից, իսկ ավելի հստակ՝ տնտեսական եւ քաղաքական հաստատությունների համընդգրկունությունից: Հենց այդ ինստիտուտների շնորհիվ է հնարավոր հաղթահարել աղքատությունը եւ հասարակությունը պատուհասող մյուս չարիքները: Այս փաստարկի հիմնավորվածության մեջ մենք համոզվել ենք մեր սեփական փորձի վրա: Շատ դժվար է իրականացնել որեւէ բարեփոխում, եթե հասարակության մեջ սասանված է հավատը արդարության հանդեպ, եթե հասարակական ինստիտուտները չեն արտացոլում հասարակության իրական իղձերը: Շատ դժվար է պատկերացնել ինստիտուտներն այն պարագայում, երբ մարդիկ չեն հավատում դրանց արդյունավետությանը, իրավունքի գերակայությանը եւ օրենքի առջեւ բոլորի հավասարությանն՝ առանց որեւէ խտրականության: Սակայն ովքե՞ր են կայացնում հաստատությունները, եթե ոչ մարդիկ: Իմ անցած ողջ քաղաքական ուղու ընթացքում ես երբեք Հայաստանի քաղաքացիների՝ վառ ու բացառիկ անհատականություններ լինելու մեջ չեմ կասկածել: Այժմ եկել է պահը, երբ այդ ստեղծագործական ներուժը լուրջ արդյունքներ պետք է տա: Ես երազում եմ այն Հայաստանի մասին, որտեղ ուժեղ եւ կայացած անհատները ջանք ու եռանդ չեն խնայում պետական եւ հասարակական կայուն հաստատություններ ստեղծելու համար: Իսկ դա իրականություն է դառնալու միայն այն պարագայում, երբ նրանք համոզվեն, որ այդ հաստատությունները իրենցից յուրաքանչյուրի սեփականությունն են: Իմ այս պատկերացումը գաղտնիք չէ որեւէ մեկի համար: Ավելին, այն իրականություն դարձնելու համար հետեւողական աշխատանք ենք կատարում Հայաստանում: Վերջերս մենք էական փոփոխություններ ենք մտցրել մեր Սահմանադրության մեջ: Այս առումով գալիք մեկուկես-երկու տարիները խիստ կարեւոր են լինելու, քանի որ մեր պետությունը համակարգային փոփոխություն է ապրում: Վստահ եմ, որ այդ աշխատանքը լինելու է արգասաբեր եւ տեսանելի մեր ժողովրդի համար: Դրա գրավականը ոչ միայն մեր քաղաքական կամքն է, այլեւ Հայաստանի քաղաքացին՝ նախաձեռնող, ձգտող, հայրենիքին նվիրված: Դրա գրավականն է Հայաստանի յուրաքանչյուր քաղաքացու դրսեւորած կամքը: Մենք բոլորս այդ ձեռնարկի համասեփականատերերն ենք: Հուսով եմ, որ մենք կկարողանանք նաեւ մեր փորձով ապացուցել Տարոն Աճեմօղլուի տեսական աշխատանքի իսկությունը: Նաեւ հուսով եմ, որ նա անպայման կարժանանա տնտեսագիտության ոլորտում Նոբելյան մրցանակի՝ կրկին հռչակ բերելով այս հոյակապ ինստիտուտին: Հարգելի ́ գիտնականներ, Այս տարի Հայաստանի Հանրապետությունը թեւակոխել է իր անկախության քառորդ դարը՝ անցնելով զարգացման բարդ եւ դժվարին ճանապարհ: Մեր պետականաշինության գործընթացը զուգորդվել է ավերիչ երկրաշարժով, հարեւանների կողմից մեզ պարտադրված պատերազմով եւ շրջափակումով, տարածաշրջանային վայրիվերումներով: Այս ամենը՝ մեր ոչ հարուստ բնական ռեսուրսների հետ մեկտեղ, սահմանափակել են մեր երկրի զարգացման հեռանկարները: Սակայն դրանք նաեւ հնարավորություն են ընձեռել ժողովրդավարական համակարգի եւ գիտելիքահենք տնտեսության վրա խարսխված պետություն կառուցելու համար: Դժվարությունները, այո ́, ստեղծել են խոչընդոտներ, բայց չեն կասեցրել մեր առաջընթացը, չեն կոտրել իր երազած հայրենիքը կերտելու հայ ժողովրդի կամքը: Մեր հարեւանները, այո ́, փակել են մեր տարածքային սահմանները, բայց չեն կարողացել սահմանափակել մեր մտքի ընթացքը: Բնական ռեսուրսները սպառվելու հատկություն ունեն, իսկ մարդկայինը՝ վերարտադրվելու: Ուրախ եմ, որ իմ երկրի երիտասարդներն ակտիվորեն ներգրավված են բարձր տեխնոլոգիաների վերջին նվաճումների եւ գիտական մշակումների մասին քննարկումներում եւ նպաստում են դրանց հետագա կատարելագործմանը: Մեր բարձրագույն ուսումնական հաստատություններում տարեկան պատրաստվում է տեղեկատվական եւ բարձր տեխնոլոգիաների ոլորտի 2000 մասնագետ: Մարդկային ներուժի շնորհիվ է, որ այսօր փոքր Հայաստանը դիրքավորվել է աշխարհի տեղեկատվական տեխնոլոգիաների քարտեզի վրա: Այսօր հայ մասնագետների կողմից մշակված լուծումները լայնորեն օգտագործվում են աշխարհի տարբեր երկրներում: Այս ոլորտում Հայաստանն ունի մի շարք մրցակցային առավելություններ: Մենք քաջ գիտակցում ենք, որ առկա հաջողությունների երկարակեցության գրավականը ամուր կրթական հիմքի ապահովումն է: Միջազգային առաջադեմ նվաճումներին հաղորդակից աշակերտի, ուսանողի, հետազոտողի ձեւավորումը դարձել է մեր կրթական համակարգի հիմնական նպատակը: Հպարտությամբ պետք է նշեմ, որ մեր դպրոցականները վերջին տարիներին միջազգային առարկայական օլիմպիադաներում փայլուն արդյունքներ են արձանագրում: Անցած տարի Հայաստանի աշակերտները մաթեմատիկայի, ֆիզիկայի, աստղագիտության ու կենսաբանության միջազգային օլիմպիադաներից վերադարձել են 20 մեդալով՝ 5 արծաթե եւ 15 բրոնզե: 3 միլիոնանոց Հայաստանի համար սա չափազանց բարձր ցուցանիշ է, եւ որպեսզի կարողանանք համեմատել, ասեմ, որ մեր հարեւանները՝ Ադրբեջանը շահել է 4, իսկ Վրաստանը՝ 8 մեդալ: Նման արդյունքներ ենք ունեցել եւ նախորդող տարիներին՝ 2014 թվականին Հայաստանի աշակերտները ստացել են 19, 2013 թվականին՝ 15, 2012 թվականին՝ 16 մեդալ: Ես իսկապես շատ եմ հպարտանում մեր աշակերտներով եւ հուսով եմ, որ նրանք գիտելիքով առանձնանալու այս գեղեցիկ տեմպը շարունակելու են պահպանել: Քեմբրիջի համալսարանի եւ Լոնդոնի համալսարանական քոլեջի կրթության ինստիտուտի հետ իրականացվում է Կրթության գերազանցության ազգային ծրագիրը, որի նպատակն է բոլոր հայ դպրոցականներին հասանելի դարձնել առաջատար կրթությունը: Ծրագրի շրջանակում վերապատրաստվելու եւ պատրաստվելու են հազարավոր ուսուցիչներ: Ծրագիրն իրականացվելու է «Արարատյան բակալավրիատ» նոր կրթական հարթակով: Դա միջազգային չափանիշներ պարունակող հայալեզու համակարգ է, որը լավագույնս արտացոլում է համաշխարհային կրթության ձեռքբերումները եւ հայ դպրության հարուստ ավանդույթները` հիմնված մեր ազգային արժեքների վրա: Այս տարի առաջին անգամ հայ շրջանավարտները հայերենով կհանձնեն «Արարատյան բակալավրիատ»-ի միջազգային քննությունները Հայաստանում: Մրցունակ նոր սերունդ պատրաստելուն օժանդակելու նպատակով մենք ստեղծել ենք ոչ պետական «Լույս» հիմնադրամը, որը կրթաթոշակներ է տրամադրում աշխարհի առաջատար բուհեր ընդունված հայ երիտասարդներին: Անշուշտ, առկա էր մտավախություն, որ կարող ենք կորցնել մեր մարդկային ռեսուրսը, սակայն ինչպես մի առիթով ինձ ասել է Սինգապուրի երջանկահիշատակ վարչապետ Լի Քուան Յուն՝ նույնիսկ եթե մեր հայրենակիցները սովորելուց հետո չվերադառնան հայրենիք, միեւնույն է, նրանք մեր հարստությունն են դրսում, նրանց շնորհիվ աշխարհը ճանաչում է մեզ, նրանք տարբեր ձեւերով աջակցում են ինչպես հյուրընկալ պետության, այնպես էլ սեփական հայրենիքի զարգացմանը: Սա առավել քան ճշմարիտ է Հայաստանի դեպքում: Մեր հայրենակիցների ձեռքբերումները հայրենիքից դուրս նաեւ մեր ձեռքբերումներն են, իսկ նրանց հեղինակությունը՝ Հայաստանի միջազգային վարկանիշի բարձրացման կարեւոր գործոն: Միեւնույն ժամանակ հետագա կյանքը ցույց տվեց, որ «Լույսի» շրջանավարտների բացարձակ մեծամասնությունն ուսումն ավարտելով հայրենիք է վերադառնում եւ ներգրավվում Հայաստանի զարգացման գործում: Սա արդեն իրականությունն է: Այսօր այստեղ ներկա են այս պահին ԱՄՆ-ի առաջնակարգ բուհերում սովորող մեր երիտասարդները: Ուրախ եմ բոլորիդ տեսնելու լավ տրամադրությամբ եւ նպատակադրված հայացքներով: Բոլորիդ հաջողություն եմ մաղթում այն կարեւոր գործում, որը այսօր դուք եք անում: Ընդհանրապես, «Լույս» հիմնադրամը ստեղծելու, աշխարհի առաջնակարգ բուհեր ընդունված մեր երիտասարդների ուսումը ֆինանսավորելու գաղափարը մշակելիս մենք մեկ նպատակ էինք հետապնդում՝ տուն բերել այն ամբողջ առաջավորն ու նորը, որ անընդհատ ստեղծվում է աշխարհում, որ ուսումնասիրվում ու մշակվում է աշխարհի առաջատար գիտական կենտրոններում: Տուն ասելով ես նկատի ունեմ նաեւ ձեզնից յուրաքանչյուրին, հայություն ու Հայաստան կոչվող մեր մեծ ընտանիքին: Իմ կարծիքով աշխարհի առաջատար բուհերում լավագույն կրթություն ստացած՝ «Լույսի» յուրաքանչյուր շրջանավարտ իր կյանքում պարտավոր է երեք բան անել՝ բնակարան ունենալ Հայաստանում, աշխատել կամ ներգրավված լինել իր մասնագիտությամբ որեւէ հայաստանյան նախաձեռնության մեջ եւ ամբողջ կյանքում լինել Հայաստանի ու հայոց լեզվի խորհրդանշական դեսպան ամեն տեղ: Իմիջիայլոց, մենք Հայաստանում արդեն տեւական ժամանակ իրականացնում ենք «Երիտասարդ ընտանիքին` մատչելի բնակարան» պետական նպատակային ծրագիրը, որի միջոցով շուկայականից էապես ցածր գնով եւ մատչելի հիփոթեքային վարկերի տրամադրման միջոցով երիտասարդ ընտանիքներին ժամանակակից բոլոր պահանջներին համապատասխան բնակարան ձեռքբերելու հնարավորություն ենք տալիս: Հիշեք խնդրեմ, որ այդ ծրագրի պատասխանատուները միշտ ձեզ են սպասում եւ ուսումն ավարտելուց հետո առաջինը հենց այդ գրասենյակ պետք է այցելեք Երեւանում: Սիրելի՛ բարեկամներ, Այսօր մենք աշխատում ենք նաեւ համալսարան-գիտություն-աշխատաշուկա սահուն փոխլրացնող մեխանիզմների ամրապնդման ուղղությամբ: Ես շնորհակալ եմ ամերիկահայ գիտնականների տպավորիչ բանակի այն տասնյակ ներկայացուցիչներին, ովքեր արձագանքելով իմ հրավերին, ողջ երկրից հավաքվեցին այս դահլիճում: Վստահ եմ, որ դուք չեք զղջում եւ ինձ պես ոգեւորվում եք «Լույսի» ներկայիս կրթաթոշակառուների ու շրջանավարտների հաջողություններով: Ես համոզված եմ, որ այս հանդիպումը երկարատեւ եւ գործնական կապերի ձեւավորման մեկնարկ է: Ձեզնից շատերը սերտ փոխգործակցություն չունեն ավանդական հայկական կառույցների, կուսակցությունների, երբեմն անգամ` համայնքների հետ: Հուսով եմ, որ այս ձեւաչափով շփումները կարող են պարբերական դառնալ եւ հիմք դնել ձեր ամենօրյա եւ փոխշահավետ համագործակցությանը` ամերիկահայ գիտ-նականների ոչ պաշտոնական յուրատեսակ ցանց ձեւավորելով: Այս հանդիպումը հատկանշական է նաեւ Հայաստանի եւ արտասահմանյան բուհերի միջեւ սերտ համագործակցություն ծավալելու առումով: Այսօր խոսելով ինստիտուտի նախագահի հետ, հրավիրեցի նրան Հայաստան, ինչին ի պատասխան նա ասաց, որ շատ երջանիկ կլինի, եթե ժամանակ գտնի ու գա Հայաստան: Կարծում եմ, նրա գալով էլ մեր կապերը այս առաջնակարգ հաստատության հետ կամրապնդվեն, ինչը մեզ համար չափազանց կարեւոր է: Մեր երազանքն է Հայաստանում խթանել տեխնոլոգիական բարձրագույն կրթությունը` համագործակցելով աշխարհի առաջատար բուհերի հետ: Եվ այստեղ, իհարկե, մենք ակնկալում ենք բոլոր նրանց աջակցությունը, ովքեր կարող են այս գործում օգտակար լինել: 2019 թվականին Հայաստանում նախատեսում ենք անցկացնել տեղեկատվական տեխնոլոգիաների համաշխարհային համաժողով: Ուրախ կլինենք, եթե ձեր ինստիտուտի ներկայացուցիչները եւս մասնակցեն այդ խոշոր միջոցառմանը: Ավարտելով խոսքս` ցանկանում եմ հատուկ նշել դոկտոր Նուբար Աֆեյանի անունը: Շնորհակալ եմ այսօրվա միջոցառումն ամբողջությամբ կազմակերպելու, այս քննարկումները շատ փայլուն եւ բարձր մակարդակով անցկացնելու համար: Պարո՛ն Աֆեյան, ուզում եմ Ձեզ եւ Ձեր տիկնոջը շնորհակալություն հայտնել երկար տարիներ Հայաստանին ցուցաբերած աջակցության համար: Եվ, իհարկե, հրապարակավ խնդրում եմ, որպեսզի մի շատ խելացի ընկերություն էլ Հայաստանում հիմնեք, եւ այն որպես օրինակ լինի այլոց համար: Գիտեք, հայերը միշտ հաջող օրինակներից են վարակվում: Շատ շնորհակալ եմ այս ջերմ մթնոլորտի, ձեր խոսքերի եւ ձեր ոգեւորության համար: Եվ ձեզ բոլորիդ մաղթում եմ մտքի նոր թռիչքներ, որովհետեւ մտքի թռիչքներով է, որ դուք ապահովում եք ձեր բաժինը մարդկության զարգացման գործում: Շնորհակալություն: a7b


Այս խմբից դուրս գալը կրկնակի, եռակի բարդ է լինելու. Արմեն Մելիքբեկյանը՝ Եվրո 2019-ի մասին Զոհրաբ Մնացականյանն այսօր աշխատանքային այցով կմեկնի Արցախ Ֆրանսիայի վարչապետը պաշտոնից ազատման խնդրագիր է ներկայացրել Արսեն Թորոսյանը դատարանում է. նա հարցաքննվում է Ռազմիկ Աբրահամյանի եւ Արսեն Դավթյանի ... Լավ կլինի՝ վերադառնաք Ձեր «մահացած» քաղաքական ուժի ռեինկառնացիային. Արսեն Թորոսյանը՝ ... 31/05/2019 schedule20:05 #ՀՖՖ #հայկական ֆուտբոլ #միջազգային ֆուտբոլ #Եվրոպայի առաջնություն #ֆուտբոլ #ՈՒԵՖԱ #Հայաստանի ֆուտբոլի ֆեդերացիա #Եվրո 2019 #Արմեն Մելիքբեկյան Հայաստանի ֆուտբոլի ֆեդերացիայի գլխավոր քարտուղար Արմեն Մելիքբեկյանը կարծում է, որ ՀՀ մինչեւ 19 տարեկանների հավաքականի համար բարդ կլինի հաղթահարել Եվրո 2019-ի խմբային փուլը: Այս մասին նա նշել է այսօր՝ մայիսի 31-ին, Երեւանում կայացած վիճակահանությունից հետո: Դրա արդյունքում ՀՀ-ն հայտնվել է մահված խմբում: A խմբում պայքարելու է Պորտուգալիայի, Իտալիայի ու Իսպանիայի ընտրանիների դեմ: «Շանսեր միշտ էլ կան, բայց այս խմբից կրկնակի, եռակի անգամ բարդ կլինի դուրս գալը: Խորհրդանշական է, որ բացման խաղն անցկացնելու ենք Իսպանիայի դեմ, իսկ մեր ֆեդերացիայի տեխնիկական տնօրենը Խինես Մելենդեսն է, որն այս մրցաշարում ամենաշատը հաղթած մարդն է: Շատ հետաքրքիր է լինելու»,- ասել է նա: Մ19 Եվրո 2019 Երեւանում սկսվելու է հուլիսի 14 -ին։ Ավարտվելու է 27-ին։ Խաղերը հյուրընկալելու են Երեւանի «Հանրապետական», «Բանանց» եւ Ֆուտբոլի ակադեմիայի մարզադաշտերը: 1090 դիտում schedule21:01, 04/07/2020 Գյումրիում կախված վիճակում ռուս զինծառայողի դի է հայտնաբերվել. հարուցվել է քր. գործ, դեպքով զբաղվում է հայկական կողմը schedule19:29, 04/07/2020 Տավուշում շրջվել է զինվորներին տեղափոխող «Կամազ»-ը. ժամկետային 7 զինծառայող է տեղափոխվել զին. հոսպիտալ. Shamshyan.com schedule19:05, 04/07/2020 Բարձրագույն խմբի ձեւաչափ եւ «լեգեոներների» սահմանափակում. Արմեն Մելիքբեկյանը դիմել է ակումբների նախագահներին. ՀՖՖ schedule19:00, 04/07/2020 «Ազգերը տարբեր են, բայց զգայուն մարդը բոլոր տեղերում էլ նույնն է» schedule18:48, 04/07/2020 ԲԴԽ եւ ՀՀ դատարանների պահուստային ֆոնդից կորոնավիրւսի դեմ պայքարի միջոցառումների համար հատկացվել է 14 մլն 740.000 դրամ schedule18:27, 04/07/2020 Հրազդանի կիրճում հետախուզվող է հայտնաբերվել եւ բերման ենթարկվել schedule18:18, 04/07/2020 ՍԱՏՄ-ն Երեւանում 72 ժամով 3 հանրային սննդի օբյեկտի աշխատանք է կասեցրել. խախտվել է պարետի՝ նարգիլե օգտագործելու արգելքը schedule18:00, 04/07/2020 Վերահսկողական աշխատանքներ են իրականացրել Գեղարքունիքի մարզի Վարդենիս եւ Մարտունի քաղաքներում schedule17:50, 04/07/2020 Սարսանգի ջրամբարում 11 եւ 14-ամյա երեխաներ են ջրահեղձ եղել. գտնվել է նրանցից մեկի դին. «Արցախպրես» schedule17:38, 04/07/2020 Հրդեհ է բռնկվել Երեւանի ամառանոցներից մեկում schedule17:27, 04/07/2020 Կասեցվել է «Սուրմալու» եւ «Փեթակ» առեւտրի կենտրոների աշխատանքը. ՇՎՏՄ schedule17:09, 04/07/2020 Նախկին «սահմանադրական կարգի» շահառուները schedule16:54, 04/07/2020 Երեւանի բնակարաններից մեկում տեղի է ունեցել գազի արտահոսք՝ հրդեհի բռնկմամբ schedule16:39, 04/07/2020 Հուլիսի 3-ին իրականացված արտակարգ ռեժիմով ծառայության ընթացքում հայտնաբերվել է իրավախախտման 3028 դեպք (տեսանյութ) schedule16:35, 04/07/2020 Գոշավանքի մոտակայքում մեքենան գլխիվայր շրջվել է. 28-ամյա տուժածը հոսպիտալացվել է schedule16:23, 04/07/2020 Ինձ ձեզնից միայն ծափեր են պետք, այնքան, մինչեւ ափերդ թմրի. այսօր Մհեր Մկրտչյանի ծննդյան օրն է schedule15:58, 04/07/2020 ԱՀ պաշտպանության նախարար Ջալալ Հարությունյանն ամփոփել է անցկացված մարտավարական զորավարժությունների արդյունքները schedule15:36, 04/07/2020 Արտակարգ դրության իրավական ռեժիմի կանոնները խախտելու փաստերով արդեն 63 հազար արձանագրություն է կազմվել (տեսանյութ) schedule15:33, 04/07/2020 Արցախի ժողովրդի կողմից ընտրված իշխանությունները լիազորված են անհրաժեշտ մանդատով՝ առաջ տանելու խաղաղ գործընթացը schedule15:18, 04/07/2020 Աճառյան փողոցում մեքենաներ են բախվել. հոսպիտալացվել է վարորդներից մեկը 09/12/2019schedule19:55 Արթուր Պետրոսյանը շուտով եվրոպական ակումբ կգլխավորի 05/02/2019schedule18:04 Վերջին անգամ հենց «Ռեալն» է «Բարսային» դուրս թողել գավաթի խաղարկությունից 18/01/2018schedule15:26 Մխիթարյանը լացակումած է եղել ՄՅՈՒ-ի մարզաբազայից հեռանալիս (լուսանկար) 18/10/2018schedule13:11 Ինչ շանսեր ունի ՀՀ-ն Ազգերի լիգայում. Վրաստանն արդեն փլեյ-օֆում է


source: CulturaX

text: «Հրապարակ». Ո՞վ է Կոտայքում «ասողը»՝ մարզպետ Ռոմանոս Պետրոսյա՞նը, թե՞ Սասուն Միքայելյանը «Հրապարակ». Ո՞վ է Կոտայքում «ասողը»՝ մարզպետ Ռոմանոս Պետրոսյա՞նը, թե՞ Սասուն Միքայելյանը 11:33 - 8/նոյեմբերի/2018 Սասուն Միքայելյան, գո՞հ եք Ձեր «գերագույն հրամանատարից» Պե՞տք ա, դուրս գանք վիճենք, ծեծենք իրար, պրոբլեմ չկա, չի կարելի էս դահլիճում ժողովրդին ցույց տալ՝ «кто смелее». Սասուն Միքայելյան (տեսանյութ) «Ժողովուրդ». ԱԱԾ բացահայտումից հետո Սասուն Միքայելյանը ԵԿՄ Շիրակի տարածքային բաժանմունքի պետին ազատել է աշխատանքից «Ո՞վ է Կոտայքում «ասողը»՝ մարզպետ Ռոմանոս Պետրոսյա՞նը, թե՞ «Քաղպայմանագիր» կուսակցության վարչության նախագահ Սասուն Միքայելյանը՝ հարցրինք մարզպետին՝ վկայակոչելով լուրերը, որ Սասունն է որոշում՝ ով դառնա գյուղապետ, ով հրաժարական ներկայացնի եւ այլն։ «Չկա նման բան»։ Այսինքն՝ Դուք եք «ասողը»։ «Մեր մարզում չկա նման հասկացողություն, ես կատարում եմ օրենքով ինձ վերապահված լիազորությունները, որեւէ այլ կողմնակի միջամտություն չեմ ընդունում, եւ չկա էլ նման բան»։ Ապա խոստովանեց. «Եթե նայեք մարզպետարանի կադրային քաղաքականությանը, մասնավորապես՝ հայեցողական պաշտոնները, ապա կտեսնեք՝ իմ շրջապատի, մեր քաղաքական շրջապատի, անցյալ տարվա քաղաքական գործունեություն ծավալած գործիչներից է բաղկացած»։


source: fineweb

text: Ըստ ՝՝Վաշինգտոն Փոսթ՛՛-ի, հատուկ հետաքննիչ Ռոբերտ Մյուլլերը նախագահ Դոնալդ Թրամփի փաստաբաններին տեղեկցրել է, որ չնայած Թրամփը ենթակա է հետքննության, ինքը Թրամփին այս պահին չի համարում ՝՝քրեական թիրախ՛՛։ Թրամփն ու նրա ներքին շրջանակի պաշտոնատար անձինք, ըստ ՝՝Վաշինգտոն Փոսթ՛՛-ի, նախագահին ՝՝քրեական թիրախ՛՛ չհամարելու մասին հատուկ հետաքննիչ Մյուլլերի խոսքերը համարում են երաշխիք, որ նախագահի նկատմամբ քրեական մեղադրանքներ հարուցելու հնարավորությունը շատ փոքր է։ Սակայն կա կարծիք նաեւ այն մասին, որ Մյուլլերը կարող է այսկերպ հարցազրույցի մեջ ներքաշել Թրամփին, վերջինիս դնելով մեծ իրավական վտանգի տակ։ ՝՝Վաշինգտոն Փոսթ՛՛-ն իր հաղորդագրությունը հենել է Մյուլլերի ու Թրամփի փաստաբանների միջեւ մարտ ամսին անցկացված բանակցություններից տեղյակ մասնավոր անձանց խոսքերի վրա։ Հիշեցնենք, որ խոսքը վերաբերում է այն հարցին, թե արդյոք ԱՄՆ-ի նախագահական ընտրություններից առաջ Թրամփի թիմի անդամները գաղտնի հանդիպում են ունեցել ռուսների հետ։ ԱՄՆ-ի հետախուզական գործակալությունները կարծում են, որ Ռուսաստանի նախագահ Վլադիմիր Պուտինի ղեկավարության ներքո սկսվել էր քարոզարշավ՝ դեմոկրատ թեկնածու Հիլարի Քլինթընի հաղթանակի հնարավորությունները հօգուտ Թրամփի վնասելու համար։ Թրամփը շարունակ հերքում է գաղնտի հանդիպման մասին մեղադրանքները՝ Մյուլլերի հետաքննչական առաքելությունն անվանելով ՝՝վհուկաորս՛՛։ Իսկ այս ընթացքում Մյուլլերի վարած հետաքննությունը հանգել է առաջին մեղադրականին։ Լոնդոնում բնակվող նիդերլանդացի փաստաբան Ալեքս ֆոն դեր Զուանի նկատմամբ դատարանը սահմանել է 3Օ-օրյա բանտարկության եւ 2Օ հազար դոլարի տուգանքի մասին վճիռ՝ նրան մեղադրելով ԱՄՆ-ի հետաքննիչներին ստելու մեջ։


text: Ցանկանում եմ հասկանալ, թե ինչ չափորոշիչներով է առաջնորդվում Մայր աթոռը, եթե ՀԱԵ հոգեւոր վերնախավը «Կինդեր սյուրպրիզի» պես է, պարզապես չես իմանում՝ անակնկալը տհա՞ճ է լինելու, թե՞ հաճելի։ Որսագող հոգեւոր հովվի խնդիրը միայն իրենը չէ։ Դա առաջին հերթին Մայր աթոռի խնդիրն է ու անձամբ՝ Գարեգին Բ-ինը, որովհետեւ եկեղեցին որքան էլ ասենք, որ հոգեւոր կառույց է, բայց այն կառույց է եւ բարկացած է մարդկանցից՝ ենթականերից ու վերադասներից, եւ որպես այդ կառույցի գլխավոր վերադաս, կուզենայի հարցնել Գարեգին Բ-ին, թե այդ ինչպես է ստացվում, որ իր ղեկավարած կառույցի կարկառուն ներկայացուցիչ Տեր Ղեւոնդ քահանա ( Արարատ ) Գափոյանը, ով Աշտարակի Սուրբ Կարմրավոր եկեղեցու եւ Նոր Եդեսիա համայնքի հոգեւոր հովիվն է, զբաղվում է հոգեւորականին ու, առհասարակ, մարդուն ոչ հարիր բանով՝ որսագողությամբ, ինչպե՞ս է ստացվում, որ Կոմիտաս Վարդապետը, ում դարձրել էին հեռուստատեսային սելեբրիթի, արդեն շփոթում է, թե ինքը ինչ պետք է քարոզի՝ Կտակարա՞ն, թե՞ հրեաների Թորան, որ Արարատյան թեմի առաջնորդ Կճոյանը վաղուց նույնականացվում է ոչ թե հոգեւոր որեւէ արժեքի հետ, այլ բանկային մեքենայությունների ու աշխարհիկ հաճույքների։ Ինչպե՞ս է այնպես ստացվում, որ եկեղեցու վարկանիշը ցեխն են նետում ու դրանում մեղավոր են բոլորը՝ քննադատողները, քննադատվողները, բայց ոչ Գարեգին Բ-ն։ Անգլերենում նույնիսկ մի այդպիսի եզրույթ կա՝ holly cow (սուրբ կով), որը նշանակում է մեկին, ով անմեղ է՝ անկախ նրանից, թե ով ու ինչ անի։ Հիմա տպավորություն է, որ Մայր աթոռում հենց այս հայեցակարգն են որդեգրել։ Իսկ գուցե ժամանակն է, որ մի պահ իրենց սրբությունից շեղվեն ու զբաղվեն միանգամայն աշխարհիկ, բայց այդքան անհրաժեշտ դառած կադրային քաղաքականությամբ։ Գուցե այդ ժամանակ էլ մարդիկ ավելի մեծ ակնածանքով ու հավատքով լցվեն առ կառույց, առ կառույցի ղեկավարություն ու առ գլխավոր ղեկավար՝ Գարեգին Բ։ Իսկ այս քահանային պետք է պատժել՝ եթե ոչ կարգալույծ անելով, ապա միանգամայն աշխարհիկ օրենքով ու կարգով։ Կից նյութն՝ այստեղ։ Աղբյուր՝https://www.facebook.com/permalink.php?story_fbid=512489462444454&id=100010502131048&pnref=story


Լրատվություն Շնորհավորական Նախագահ Սարգսյանը շնորհավորական ուղերձ է հղել Լիբիայի Արաբական Սոցիալիստական Ժողովրդական Մեծ Ջամահիրիայի ազգային տոնի կապակցությամբ 17.08.2010 Ուղերձում ասված է. "Ձերդ Գերազանցություն, Հայաստանի Հանրապետության ժողովրդի եւ անձամբ իմ անունից ջերմորեն շնորհավորում եմ Ձեզ Լիբիայի Արաբական Սոցիալիստական Ժողովրդական Մեծ Ջամահիրիայի ազգային տոնի` Հեղափոխության օրվա կապակցությամբ: Վստահ եմ, որ մեր երկրների միջեւ բարեկամական հարաբերություններն ու համագործակցությունը կզարգանան եւ կամրապնդվեն ի շահ մեր ժողովուրդների: Օգտվելով առիթից` մաղթում եմ Ձերդ Գերազանցությանը քաջառողջություն, իսկ Լիբիայի բարեկամ ժողովրդին` հարատեւ խաղաղություն եւ բարօրություն: Ընդունեք խնդրեմ, Ձերդ Գերազանցություն, խորին հարգանքներիս հավաստիքը": a88


text: Էջ:Հայկական Սովետական Հանրագիտարան (Soviet Armenian Encyclopedia) 7.djvu/275 — Վիքիդարան Էջ:Հայկական Սովետական Հանրագիտարան (Soviet Armenian Encyclopedia) 7.djvu/275 համակարգի համար): Այսպես, օրինակ, եթե պահանջների հոսքը պուասոնյան է, այսինքն՝ V k ( t ) = λ t k e − λ t k l ( λ > 0 ) {\displaystyle V_{k}(t)={\frac {\lambda {t}^{k}{e}^{-\lambda {t}}}{kl}}({\lambda }>0)} , իսկ սպասարկման ժամանակի բաշխումը ցուցչային՝ F ( t ) = 1 − e − β t , t > 0 , ( β > 0 ) {\displaystyle F(t)=1-{e}^{-\beta {t}},~~t>0,(\beta >0)} , ապա P k = lim n → ∞ P k ( t ) {\displaystyle Pk=\lim _{n\to \infty }P_{k}(t)} հավանականությունները որոշվում են Էռլանգի բանաձեւով. P k = 1 k l ( λ β ) k ∑ k = 0 n 1 k l ( λ β ) k {\displaystyle P_{k}={\frac {{\frac {1}{kl}}({\frac {\lambda }{\beta }})^{k}}{\sum \limits _{k=0}^{n}{\frac {1}{kl}}({\frac {\lambda }{\beta }})^{k}}}} մասնավորապես, մերժման հավանականությունը որոշվում է P n = 1 k l ( λ β ) n ∑ k = 0 n 1 k l ( λ β ) k {\displaystyle P_{n}={\frac {{\frac {1}{kl}}({\frac {\lambda }{\beta }})^{n}}{\sum \limits _{k=0}^{n}{\frac {1}{kl}}({\frac {\lambda }{\beta }})^{k}}}} բանաձեւով։ Գրկ. Хинчин А. Я., Работы по математической теории массового обслуживания, М., 1963; Климов Г. П., Стохастические системы обслуживания, М., 1966.Ֆ. Գալստյան ՄԱՍՍԱՉՈՒՍԵԹՍ (Massachusetts), նահանգ ԱՄՆ–ում, Ատլանայան օվկիանոսի ափին, Նոր Անգլիայում: Տարածությունը 21,4 հզ. կմ2 է, բն. 6 մլն (85%-ը՝ քաղաքային, 1974): Վարչական, տնտ. եւ մշակութային կենտրոնը՝ Բոստոն: Մ. ԱՄՆ–ի խիտ բնակեցված եւ տնտեսապես զարգացած նահանգներից է: Տնտեսության մեջ առաջատարը մշակող արդյունաբերությունն է, հատկապես բազմատեսակ մեքենաշինությունն ու թեթեւ արդյունաբերությունը: Զարգացած է ռադիոէլեկտրոնային, էլեկտրատեխ., տեքստիլ, կաշվի–կոշիկի, քիմ., ռետինի, թղթի, պոլիգրաֆ արդյունաբերությունը: Զարգանում է միջուկային էներգետիկան: Գյուղատնտեսությունն ունի մերձքաղաքային բնույթ: Ծովափերին զբաղվում են ձկնորսությամբ: Մ–ում են Հարվարդի (Քեմբրիջում) եւ Կլարկի (Վուսթերում) համալսարանները: Տուրիզմի վայր է: ՄԱՍ–ՍՊԵԿՏՐՈՍԿՈՊԻԱ, մաս–սպեկտրոմետրիա, մաս–սպեկտրոգրաֆիա, նյութի հետազոտման մեթոդ՝ ըստ այդ նյութը կազմող ատոմների ու մոլեկուլների զանգվածների: Մեթոդի էությունը հանգում է նյութի իոնացված մոլեկուլների ու ատոմների (իոնների) գրանցմանը, որոնք ջոկվում են ըստ m / e {\displaystyle m/e} հարաբերության մեծության ( m {\displaystyle m} -ը իոնի գտնվածն է, e {\displaystyle e} -ն՝ լիցքը): Ստացված զանգվածների սպեկտրով որոշվում են հետազոտվող նյութի մեջ բաղադրատարրերի հարաբերական պարունակությունը եւ դրանց զանգվածները: Մ–ս–ի հիմնական գործիքը մաս–սպեկտրոգրաֆն է (կամ մաս–սպեկտրոմետրը), որում իոնային փնջերը ջոկվում են ըստ m / e {\displaystyle m/e} հարաբերության՝ էլեկտրական ու մագնիսական դաշտերի միջոցով: Առաջին մաս–սպեկարոմետրը կառուցել է Ջ. Ջ. Թոմսոնը 1913-ին: Այդ սարքով հայտնաբերվել է N e 20 {\displaystyle Ne^{20}} եւ N e 22 {\displaystyle Ne^{22}} կայուն իզոտոպների գոյությունը: 1919-ին Ֆ. Աստոնը կիրառել է էլեկտրական եւ մագնիսական փոխուղղահայաց դաշտերում կոլիմացված իոնային փնջերի հաջորդական շեղման սկզբունքը: Այդ սկզբունքով ստեղծված մաս-սպեկտրոմետրը, ի տարբերություն Թոմսոնի գործիքի,՝ որտեղ իոնների փնջերը կիզակետվում էին պարաբոլի ճյուղեր կազմող գծերի վրա, հնարավորություն տվեց փնջերը կիզակետել ըստ միեւնույն m / e {\displaystyle m/e} -ի: Զգալիորեն բարձրացվեց մաս–սպեկտրոմետրի ճշգրտությունը եւ հնարավորություն ընձեռնվեց առաջին անգամ ճիշտ չափել ատոմների զանգվածներն ու հայտնաբերել իզոտոպներ: Նկարում պատկերված է Աստոնի մաս–սպեկտրոգրաֆի սխեման: Իոնային աղբյուրում առաջացած իոններն անցնում են S 1 , S 2 {\displaystyle S_{1},S_{2}} կոլիմատորներից եւ մտնում C {\displaystyle C} թիթեղների միջեւ ստեղծված էլեկտրական դաշտը, որի ազդեցությամբ մասնիկները շեղվում են հարթության մեջ e / m v 2 {\displaystyle e/mv^{2}} -ուն համեմատական Θ {\displaystyle \Theta } անկյունով ( v {\displaystyle v} -ն իոնի արագությունն է): Այնուհետեւ այդ փնջի մի մասը կտրվում է S 3 {\displaystyle S_{3}} կոլիմատորով, իսկ մնացած մասն անցնում է M {\displaystyle M} էլեկտրամագնիսի ստեղծած մագնիսական դաշտը: Ընդ որում վերջինս ուղղահայաց է էլեկտրական դաշտին եւ իոնների փունջը շեղում է նույն հարթության մեջ հակառակ ուղղությամբ, e / m v {\displaystyle e/mv} -ին համեմատական φ անկյունով: Այդ դեպքում միեւնույն e / m {\displaystyle e/m} լիցքով մասնիկներն անկախ արագությունից կհավաքվեն միեւնույն F {\displaystyle F} կետում: Պատճառն այն է, որ փոքր արագության իոնները էլեկտրական դաշտում շեղվում են մեծ անկյունով եւ մագնիսական դաշտում շարժվում փոքր շառավղի հետագծերով, իսկ մեծ արագության իոնները՝ հակառակը: Տարբեր e / m {\displaystyle e/m} հարաբերությամբ իոնների հետագծերը հատվում են տարբեր կետերում, որոնց համախումբը գտնվում է մի ուղղի վրա: Համապատասխանորեն տեղադրված A B {\displaystyle AB} լուսանկարչական թիթեղի սեւացման գծերով կարելի է որոշել փնջի զանգվածային սպեկտրը, եթե հայտնի է իոնի e {\displaystyle e} լիցքը: Մաս–սպեկտրոմետրում լուսանկարչական թիթեղի փոխարեն, որպես ընդունող սարք օգտագործվում է էլեկտրոդ, որի օգնությամբ չափվում է իոնային հոսանքը: Ըստ որում, էլեկտրոդի առջեւ տեդադրվում է կոլիմատոր, որից անցնում են միայն որոշակի e / m {\displaystyle e/m} հարաբերությամբ իոնները: Տարբեր e / m {\displaystyle e/m} հարաբերությամբ իոններ գրանցելու համար պետք է փոխել մագնիսական դաշտի արժեքը: Մաս–սպեկտրոզրաֆների եւ մաս–սպեկտրոմետրերի հիմնական բնութագրական պարամետրերն են լուծունակությունը, դիսպերսիան եւ զգայնությունը: Ժամանակակից մաս–սպեկտրոմետրերի լուծունակությունը շատ բարձր է եւ հասնում է 10 − 8 − 10 − 7 {\displaystyle 10^{-8}-10^{-7}} -ի: Մ–ս–ի մեթոդը կիրառվում է ֆիզիկաքիմիական հետազոտություններում, կենսաբանության, բժշկության մեջ, տեխնիկայում: Գրկ. Астон Փ., Масс-спектры и изотопы, пер. с англ., М., 1948; Рафальсон А.Э., Шерешевский А. М., Масс-спектрометрические приборы, М.-Л., 1968; Джейрам Р., Масс-спектрометрия. Теория и приложения, пер. с англ., М., 1969.Ա. Խուդավերդյան ՄԱՍՏԱՐԱ, Սելավ Մաստարա, գետ Հայկական ՍՍՀ–ում, Սեւջրի աջ վտակը: Երկարությունը 98 կմ է, ավազանը՝ 1580 կմ2: Սկիզբ է առնում Արագածի հվ–արմ. լանջից, մոտ 2500 մ բարձրությունից: Հոսում է դեպի հվ., ապա՝ հվ–արլ.: Վերին հոսանքում հունն ունի մինչեւ 30 մ խորություն: Սնումը գերազանցապես անձրեւային է: Ունի անկայուն, սելավայիեւ ռեժիմ, երբեմն ցամաքում է (30-50 օր): Հայտնի է 2-3 տարին մեկ կրկնվող ուժեղ ցեխաքարային սելավներով: 1957-ի հունիսի 12-ին դիտվել է 128 մ3/վրկ սելավային հոսք: ՄԱՍՏԱՐԱ, գյուղ Հայկական ՍՍՀ Թալինի շրջանում, շրջկենտրոնից 8 կմ հյուսիս: Անասնապահական սովետական տնտեսությունն զբաղվում է նաեւ հացահատիկի եւ կերային կուլտուրաների մշակությամբ: Ունի միջնակարգ դպրոց, կուլտուրայի տուն, գրադարան, 2 մանկապարտեզ, կինո, կենցաղսպասարկման տաղավար, կապի բաժանմունք, բուժկայան: Մ–ում գործում է Երեւանի ժամացույցի գործարանի մասնաճյուղը: 1957-58-ին Մ–ում լույս է տեսել «Մաստարայի կոլտնտեսական» թերթը: Բնակիչների նախնիները եկել են Ալաշկերտից եւ Մուշից, 1809-ին: Մ. պատմական Այրարատ նահանգի Արագածոտն գավառի Մազդարա բնակավայրի տարածքում է: Ըստ Հ. Շահխաթունյանի, այստեղով անցել է Արքունի ճանապարհը, որի վրա եղել է «իջեւանատուն արքունի»: Մ–ի տարածքում պահպանված հնագիտական եւ ճարտ. հուշարձանները Ստացված է «https://hy.wikisource.org/w/index.php?title=Էջ:Հայկական_Սովետական_Հանրագիտարան_(Soviet_Armenian_Encyclopedia)_7.djvu/275&oldid=261731» էջից


text: Կոլորադոյի սարավանդ Կոլորադո, սարահարթ ԱՄՆ-ի հարավ-արմուտքում, Կոլորադո, Նյու Մեքսիկո, Արիզոնա եւ Յուտա նահանգների տարածքում։ Տարածությունը 375 հզ. կմ2 է։ Կազմված է բյուրեղային ապարներից։ Կոլորադոյի սարավանդի տեղամասերն ունեն սեղանաձեւ մակերեւույթ եւ զառիթափ լանջեր։ Տարածքը հատվում է Կոլորադոյի ու նրա վտակների կանիոններով։ Կլիման չոր մերձարեւադարձային է, ցամաքային, տարեկան տեղումները՝ 200-500 մմ։ Բուսածածկույթը տափաստանային եւ անապատային է։ Կան ուրանի, վանադիումի, բազմամետաղային եւ ոսկու հանքավայրեր։ Զարգացած է զբոսաշրջությունը։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։|


text: «Իմ քայլի» պատգամավորը խմբագրում է Նիկոլ Փաշինյանի խոսքը. «Հրապարակ» - Ազգ Նորություններ «Իմ քայլի» պատգամավորը խմբագրում է Նիկոլ Փաշինյանի խոսքը. «Հրապարակ» «Իմ քայլի» պատգամավորը խմբագրում է Նիկոլ Փաշինյանի խոսքը. «Հրապարակ» «Հրապարակ» թերթը գրում է. «Իշխանական պատգամավոր Կարեն Սարուխանյանին հարցրինք՝ ի՞նչ է նշանակում Փաշինյանի՝ Արագածոտնում արած հայտարարությունը, թե «մեր տղաները զոհվեցին նրա համար, որ երբ Ալիեւն ասի՝ Ղարաբաղի հարցը լուծված է, մենք ասենք՝ լուծված չէ»։ Պատգամավորը որոշեց խմբագրել «շեֆի» խոսքը, թե ուզում էր ասել՝ մեր տղաները զոհվել են հանուն հայրենիքի։ Այդ դեպքում ինչո՞ւ էր Ալիեւի անունը տալիս։ «Որովհետեւ իրենք միշտ ասել են, որ Արցախը պետք է իրենցը լինի, ամբողջությամբ պատկանի իրենց, բայց այսօր մենք ունենք որոշակի իրավիճակ, որ մի մասը հայկական է, ապրում են հայեր... իմաստը դա է։ Ավելի ճիշտ՝ իմաստն այն էր, որ թշնամիներն իրենց նպատակին չեն հասել»։ Փաստորեն, այդքան տղաների զոհեցիք, որ Ալիեւի մոտ «կո՞զր» ունենաք։ «Չենք զոհել, տղաները զոհվել են իրենց հայրենիքի համար, որ պահեն հայրենիքը, եւ այսօր ունենք հայրենիք»։ Իսկ ինչո՞ւ Փաշինյանը հենց այդպես էլ չասաց։ «Հենց դա է ասել։ Ես ասացի, չէ՞, Ալիեւը մեսիջը տվել էր, որ Ղարաբաղն իրենցն է լինելու, հիմա մենք կարող ենք ասել, որ այդպես չէ, որովհետեւ մենք Արցախ ունենք»։ Իսկ հնարավոր չէ՞ր Ալիեւին դա հասկացնել ոչ թե տղաների կյանքի գնով, այլ՝ բանակցություններով։ «Ինչ հնարավոր եղել է, արվել է»:


Լուիս. Տոտենհեմի խաղացողները հրեշներ են, ինձ դուր է գալիս այդ թիմը - Լուրեր Հայաստանից - Թերթ.am Լուիս. Տոտենհեմի խաղացողները հրեշներ են, ինձ դուր է գալիս այդ թիմը 21:04 • 21.04.17 «Չելսիի» պաշտպան Դավիդ Լուիսը Անգլիայի գավաթի կիսաեզրափակչի՝ «Տոտենհեմի» հետ կայանալիք խաղից առաջ խոստովանել է, որ համակրում է այս թիմին. «Ըստ իս, սա հիանալի թիմ է՝ հիասքանչ մարզչով: Ֆիզիկական տեանկյունից սա լիգայի լավագույն թիմն է: Նրանց բոլոր 11 ֆուտբոլիստները հրեշներ են: Ինձ դուր է գալիս այս թիմը: Մեզ համար դժվար խաղ կլինի: Մենք պետք է պատրաստ լինենք խաղալ այս առաջնության լավագույն թիմերից մեկի հետ: Բայց միշտ դժվար է լինում, երբ խաղում ես կիսաեզրափակչում: Արդյոք մենք եւ՞ս պետք է հրեշներ լինենք. այո: «Չելսիում» եւս մի քանի հրեշ կա. հրեշի պես է խաղում Ն՛Գոլո Կանտեն: Մենք այլ տեսակի հրեշներ ունենք»,- Լուիսի խոսքերն է փոխանցում «Evening Standard»-ը: «Չելսի»-«Տոտենհեմ» հանդիպումը կկայանա Լոնդոնի «Ուեմբլի» մարզադաշտում ապրիլի 22-ին: Խաղի սկիզբը Երեւանի ժամանակով 20:15-ին է:


Մեջբերումներ Աստվածաշնչից [Պահոց] - «ԴԱՐ» Ակումբ «ԴԱՐ» Ակումբ > Ընդհանուր ֆորում > Կրոն > Մեջբերումներ Աստվածաշնչից Դիտել ողջ տարբերակը : Մեջբերումներ Աստվածաշնչից Այստեղ կարող ենք գրել մեր սիրելի տողերը կամ էլ որեւէ բան, որ գրավել է ձեր ուշադրությունը: Բայց եկեք քննարկումներ չանենք. դրանց համար ուրիշ թեմաներ կան: Ամենաշատը՝ ցանկության դեպքում մեկնաբանենք: Ասում եմ ձեզ, որ մաքսավորներն ու պոռնիկները պիտի կանխեն ձեզ եւ ձեզնից առաջ մտնեն Աստծու արքայությունը. որովհետեւ Հովհաննեսը եկավ եւ ձեզ ցույց տվեց մի արդար կյանքի ճանապարհ, բայց դուք չհավատացիք նրան, իսկ մաքսավորներն ու պոռնիկները հավատացին: Դուք նույնիսկ այդ բանը տեսնելուց հետո չզղջացիք ու չհավատացիք նրան: Ուրեմն ժամանակից առաջ մի՛ դատէք, մինչեւ գայ Տէրը, որ ի լոյս է հանելու խաւարի գաղտնիքները եւ յայտնի է դարձնելու սրտերի խորհուրդները. եւ ապա իւրաքանչիւրը գովասանք պիտի ստանայ Աստծուց։ (Ա Կորնթ. 4.5) Օրենսգետներն ու փարիսեցիները բերեցին շնության մէջ բռնված մի կին, եւ նրան մեջտեղ կանգնեցնելով, ասացին Հիսուսին. "Հանցանքի մեջ բռնված այս կինը հայտնապես շնացել է, իսկ Օրենքում Մովսեսը մեզ պատվիրել է այսպիսիներին քարկոծել. արդ դու դրա մասին ի՞նչ ես ասում՚": Նրանք այս ասում էին նրան փորձելու համար, որպեսզի նրան ամբաստանելու պատճառ ունենան, Իսկ Հիսուս, ցած նայելով, մատով գետնի վրա գրում էր: Իսկ երբ նրան ստիպեցին հարցնելով` վեր նայեց ու նրանց ասաց. "Ձեր միջից անմեղը նախ թող քար գցի դրա վրա": Եվ դարձյալ ցած նայելով` գետնի վրա գրում էր: Եվ այս լսելով` մեկ առ մեկ ելնում գնում էին, տարիքավորներից մինչեւ փոքրերը; Եվ Հիսուս միայն մնաց ու կինը` կանգնած նրա առաջ: Հիսուս նրան ասաց. "Ո՛վ կին, ու՞ր են, քեզ ոչ ոք չդատապարտե՞ց": Եվ սա ասաց. "Ո՛չ, Տե՛ր": Եվ Հիսուս ասաց. "Ես էլ քեզ չեմ դատապարտում. գնա՛, այսուհետեւ մի՛ մեղանչիր՛": (Ավետարան ըստ Հովհաննեսի` 8:3-11) Նա է յոգնածին ոյժ տվողը. եւ նա կարողութիւն չ'ունեցողին զօրութիւն է շատացնում: Եւ երիտասարդներն կ'յոգնեն եւ կ'վաստակեն, եւ ընտիրները թուլութիւնով կ'թուլանան: Բայց Տիրոջն ապաւինողները կ'նորոգուին ոյժով, թեւերով վեր կ'սլանան արծիւների պէս, կ'վազեն եւ չեն վաստակիլ, կ'գնան եւ չեն յոգնիլ: Բայց որոնք, որ ընդունեցին Նրան, իշխանություն տվեց նրանց Աստծո որդիներ լինելու նրանց, որ Նրա անունին հավատում են: Հովհաննու 1:12-3 Ճանաչեք ճշմարտությունը, եւ այն ազատ կարձակի ձեզ (Հովհաննես 8:32): <Այն ամենը, ինչ կը կամենաք, որ մարդիկ ձեզ անեն, այդպէս եւ դուք արէք նրանց> Բայց արդ, մնում են հաւատ, յոյս, սէր. սրանք երեքը. եւ սրանցից մեծագոյնը սէրն է: Ա Կորնթ. 13:13 Բայց ասում եմ ձեզ, որ, եթէ ձեր արդարութիւնը աւելի չլինի, քան օրէնսգէտներինը եւ փարիսեցիներինը, երկնքի արքայութիւնը չէք մտնի։ Ճշմարիտ եմ ասում ձեզ, եթէ չդառնաք ու չլինէք մանուկների պէս, երկնքի արքայութիւնը չէք մտնի։ Երկինքները պատմում են Աստծո փառքը, եւ հաստատությունը իմացնում է Նրա ձեռքի գործերը: Օրիը օրին խոսք է բխում, եւ գիշերը գիշերին գիտություն է ցույց տալիս: Լեզու չկա, եւ խոսք չկա. նրանց ձայնը լսելի չէ: Բայց նրանց բարբառը դուրս է գալիս ամեն երկիր, եւ նրանց խոսքը մինչեւ աշխարհի ծայրերը. արեգակի համար խորան դրեց նրանց մեջ: Ամեն բան փորձեցեք, բարին ամուր բռնեցեք: Ա Թեսաղոնիկնեցիս 5;21 Հավատքն էլ հուսացած բաների հաստատությունը եւ չերեւացող բաների ապացույցն է: /Եբրայեցիս 11:1/ Եվ Եհովան նրա առջեւից անցավ, եւ կանչեց. Եհովա, Եհովա` Աստված ողորմած եւ գթած եւ առատ ողորմությունով եւ ճշմարտությունով, Որ հազարների ողորմություն ես անում, որ անօրենություն` հանցանք եւ մեղք ես ներում, բայց հանցավորին բնավ անպարտ չես թողնում, որ հայրերի անօրենությունը հատուցանում ես որդիների վրա` մինչեւ երրորդ եւ չորրորդ ազգը; Որովհետեւ եթե բերանովդ Հիսուսին Տեր դավանես եւ սրտումդ հավատաս, թե Աստված հարություն տվավ նրան մեռելներից, կապրես: Ինչ որ անում եք, արե'ք առանց տրտունջի եւ առարկության, որպեսզի լինեք անմեղադրելի եւ անարատ, Աստծու իսկակա'ն որդիներ, որոնք անբիծ վարքով ապրում են ապականված եւ այլասերված մի հասարակության մեջ: Նրանց մեջ եղեք աստղերի նման, որ փայլում են երկնակամարում, կյանքի պատգամը ամուր պահելով, ինչ որ իմ պարծանքը պիտի լինի Քրիստոսի դատաստանի օրը, որ ես իզուր չեմ վազել եւ իզուր չեմ աշխատել: Բայց առանց հավատքի անկարելի է Աստծոն հաճոյ լինել: Ով Աստծո մեծության եւ իմաստության եւ գիտության խորությունը. ինչպես անքննելի են նրա դատաստանները, եւ անհասկանալի են նրա ճանապարհները... Որովհետեւ ո՞վ գիտաց Տիրոջ միտքը, կամ ո՞վ եղավ նրա խորհրդակիցը: Կամ ո՞վ Նրան առաջուց մի բան տվեց , որ նրա հատուցումն առնի նրանից: Որովհետեւ նրանից նրանով եւ դեպի նա է ամեն բան... Բարեպաշտի երջանկութիւնը: Ամբարիշտի ապերջանկութիւնը: 1 Երանելի է այն մարդը, որ ամբա- րիշտների խորհրդի մէջ չէ գնում, եւ մեղաւորների ճանապարհի մէջ չէ կանգնում, եւ ծաղր անողների ա- թոռի վերայ չէ. 2 Այլ նորա կամքը Տիրոջ օրէնքի մէջ է, եւ ցերեկ ու գիշեր նորա օ- րէնքի վերայ է մտածում: 3 Եւ նա ջրերի գնացքումը տնկուած ծառերի պէս է, որ իր պտուղը տա- լիս է իրան ժամանակին, եւ նորա տերեւը չէ թափվում, եւ ամեն ինչ որ անում է յաջողվում է նորան: 4 Այսպէս չեն ամբարիշտները, այլ ինչպէս դարմանի մղեղ, որ քամին ցրիւ է տալիս: 5 Սորա համար ամբարիշտները չեն կանգնիլ դատաստանի մէջ, եւ ոչ մե- ղաւորները՝ արդարների ժողովի մէջ: 6 Որովհետեւ Տէրը ճանաչում է ար- դարների ճանապարհը. բայց ամբա- րիշտների ճանապարհը կ՛կորչի: Տերն է իմ հովիվը. եւ կարոտություն չեմ ունենա... Նա կանաչ տեղերում հանգստացնում է ինձ , եւ հանդարտ ջրերի մոտ՝ տանում ինձ. Իմ անձին հանգիստ է տալիս. ինձ առաջնորդում է արդարության շավիղներումը իր անունի համար: Թեեւ գնամ մահի շուքի ձորումը՝ չար բանից չեմ վախենա. որովհետեւ դու ինձ հետ ես. քո գավազանն ու ցուպը՝ նրանք մխիթարում են ինձ.. Կործանումից առաջ հպարտանում է մարդու սիրտը. բայց փառքից առաջ գնում է խոնարհությունը: Հանցանքը ծածկողը բարեկամություն ուզող է, բայց խոսքը կրկնողը մտերիմ բարեկամներին կբաժանէ: Եվ Նա մեկ արյունից մարդկանց բոլոր ազգերն արավ, որ երկրի բոլոր երեսի վրա բնակվեն. որոշված ժամանակներ եւ նրանց բնակության սահմանները հաստատեց, որ Աստծուն խնդրեն. Որ լինի թե խարխափեն նորան եւ գտնեն. թե եւ ինքը հեռու չէ մեր ամեն մեկից: Որովհետեւ մենք նրանով ենք ապրում, շարժվում եւ կանք.:ok 13 Աւելի մեծ սէր ոչ ոք չունի, քան այն, որ մէկն իր կեանքը տայ իր բարեկամների համար: 14 Դուք իմ բարեկամներն էք, եթէ անէք այն, ինչ ես ձեզ պատուիրում եմ: Ավետարան ըստ Հովհաննու, 14 գլուխ Կանչիր Ինձ եւ Ես քեզ կպատասխանեմ, եւ Ես քեզ մեծամեծ եւ անհասանելի բաներ կիմացնեմ, որ դու չգիտես: :love ՄԻ’ ԴԱՏԻՐ (Ղուկ. 6. 37 -38, 41 -42, 11. 9 -13) 7 ՙՄի’ դատէք, որ Աստծուց չդատուէք. 2 որովհետեւ ինչ դատաստանով, որ դատէք, նրանով էք դատուելու. եւ ինչ չափով, որ չափում էք, նրանով պիտի չափուի ձեզ համար: 3 Ինչո?ւ քո եղբօր աչքի մէջ շիւղը տեսնում ես, իսկ քո աչքի մէջ գերանը չես տեսնում. 4 կամ ինչպէ?ս քո եղբօրն ասում եսa թո’ղ որ հանեմ այդ շիւղը քո աչքից, եւ ահա քո աչքում գերան կայ: 5 Կեղծաւո’ր, նախ հանի’ր քո աչքից այդ գերանը եւ ապա յստակ կը տեսնեսa քո եղբօր աչքից շիւղը հանելու համար: 6 Մի’ տուէք սրբութիւնը շներին. եւ ձեր մարգարիտները խոզերի առաջ մի’ գցէք, որպէսզի դրանք ոտքի կոխան չանեն եւ դառնալով ձեզ չպատառոտեն: 7 Խնդրեցէ’ք Աստծուց, եւ նա կը տայ ձեզ, փնտռեցէ’ք եւ կը գտնէք, բախեցէ’ք, եւ կը բացուի ձեր առաջ. 8 որովհետեւ, ով որ ուզի, ստանում է, ով որ փնտռի, գտնում է, եւ ով որ բախի, նրա առաջ կը բացուի: 9 Ձեզնից ո?վ է այն մարդը, որից իր որդին եթէ հաց ուզի, միթէ քա?ր կը տայ նրան. 10 եւ կամ եթէ ձուկ ուզի, միթէ օ?ձ կը տայ նրան: 11 Արդ, եթէ դուք, որ չար էք, գիտէք ձեր որդիներին բարի պարգեւներ տալ, որքա ̄ն եւս առաւել ձեր Հայրը, որ երկնքում է, բարիքներ կը տայ նրանց, որ նրանից ուզում են՚: Որովհետեւ Աստված այնպես սիրեց աշխարհքը որ իր միածին Որդին տվավ. որ ամեն նրան հավատացողը չ՝կորչի, այլ հավիտենական կյանք ունենա: Չգիտե՞ք, որ Աստծու տաճար եք դուք, եւ Աստծու Հոգին է բնակվում ձեր մեջ։ 1- Կորնթացիներ 3:15 Ոչ ով, որ Փորձության մեջ է, չասէ թէ Աստծուց եմ փորձվում. որովհետեւ Աստված չար բաներով չէ փորձվում. ինքն էլ ոչ մեկին չէ փորձում: Բայց ամեն մեկը փորձվում է բուն իր ցանկությունիցը հրապուրված եւ խաբված: Հակոբոս 1:13-14 Քանի որ մեղքի վարձը մահն է, իսկ Աստծու շնորհը՝ յաւիտենական կեանք՝ մեր Տէր Քրիստոս Յիսուսի միջոցով (Հռոմէացիներ 6:23) Ամեն ով որ հավատա նրան չի ամաչի: Որովհետեւ խտրություն չկա հրեայի եւ հույնի մեջ. որովհետեւ նույն Տերը ամենի Տերն է , առատ ամենի համար , որ կանչում են նրան: Վասնզի ամեն ով որ Տիրոջ անունը կանչի կապրի: 1 Ամեն բանի ժամանակ կայ. եւ ժամանակ՝ երկնքի տակի բոլոր ձեռնարկության: 2 Ծնելու ժամանակ, եւ մեռնելու ժամանակ. տնկելու ժամանակ, եւ տնկածը պոկելու ժամանակ. 3 Սպանելու ժամանակ, եւ բժշկելու ժամանակ. քանդելու ժամանակ, եւ շինելու ժամանակ. 4 Լալու ժամանակ, եւ ծիծաղելու ժամանակ. սգալու ժամանակ, եւ պարելու ժամանակ. 5 Քարեր դեն գցելու ժամանակ, եւ քարեր ժողովելու ժամանակ. գրկելու ժամանակ, եւ գրկելուց հեռանալու ժամանակ. 6 Որոնելու ժամանակ, եւ կորցնելու ժամանակ. պահելու ժամանակ, եւ դեն գցելու ժամանակ. 7 Պատառելու ժամանակ, եւ կարելու ժամանակ. լռելու ժամանակ, եւ խոսելու ժամանակ. 8 Սիրելու ժամանակ, եւ ատելու ժամանակ. պատերազմի ժամանակ, եւ խաղաղության ժամանակ: 9 Ինչ՞ օգուտ ունի նա, որ գործում է, իր քաշած աշխատանքիցը: Ամեն ժամանակ ուրախ եղեք: Ամեն բանի մեջ գոհացեք, որովհետեւ սա է Աստծո կամքը ձեզ վրա Քրիստոս Հիսուսումը: Հոգին մի հանգցնեք: 1 Թեսաղոնիկեցիս 5:17-19 Սիրտն է զգում հոգու ցավը եւ նրա ուրախությանը օտարը չի խառնվի: Արջառ չլինելիս մսուրը մաքուր է, սակայն արդյունքի առատությունը եզի ուժովն է: Եվ կլինի, ինչպես սովածը երազ է տեսնում, թե ուտում է, եւ վեր է կենում տեսնում, որ փորը դատարկ է: Եվ ինչպես որ ծարավն է երազ տեսնում, թե խմում է, եւ զարթնում է տեսնում, թե նվաղած է եւ սիրտը պապակվում է, այսպես է լինելու բոլոր ազգերի բազմության հետ, որ պատերազմի են դուրս գալու Սիոն սարի դեմ: Որովհետեւ վստահ եմ, թե ոչ մահը, ոչ կյանքը, ոչ հրեշտակները, ոչ իշխանությունները, ոչ այլ բաներ, որ այժմ կան, ոչ գալիքները եւ ոչ զորությունները, ոչ բարձրություն, ոչ խորություն եւ ոչ մի ուրիշ արարած չի կարող բաժանել մեզ Աստծու սիրուց, որ կա մեր մեջ Տեր Հիսուս Քրիստոսով Որովհետեւ ազգերի բոլոր աստվածները կուռքեր են, բայց Տերն արավ երկինքը: Բարի մարդն իր սրտի բարի գանձիցը բարի է բխում, եւ չար մարդն իր սրտի չար գանձիցը չար է բխում, որովհետեւ սրտի ավելացածիցն խոսում է նրա բերանը: ՈՒրիիշ մեկո՜վ փրկություն չկայ. վասն զի անկե զատ ուրիշ անուն մը չկայ երկնք իտակ ՝մարդոց մեջ տրված . որով կարող ըլլանք փրկուիլ։ :P Միայն սուտ են կտակել մեզ մեր հայրերը, դատարկություն ու այն, ինչից ոչ մի օգուտ չկա: Երեմ 16.19 :P Սէրը երկայնամիտ է՝ քաղցր է. Սէրը չէ նախանձվում, չէ գոռոզանում, չէ հպարտանում;Չէ լրբանում, իրը չէ որոնում, չէ գրգռվում, չարը չէ մտածում. Անիրաւութեան վերայ չէ ուրախանում, բայց ուրախանում է ճշմարտութեան հետ. Ամեն բանի դիմանում է. ամեն բան հաւատում է, ամեն բանի համար յոյս ունի, ամեն բանի համբերում է; Սէրը երբէք չի վերջանալ..... Թուղթ առ Կորնթացիս ԳԼ ԺԳ Եվ դատաստանը այս է՝ որ լույսը եկավ աշխարհ, բայց մարդիկ խավարն ավելի սիրեցին, որովհետեւ իրենց գործերը չար էին: Քանի որ ամեն ոք, որ չարիք է գործում, ատում է լույսը եւ չի գալիս դեպի լույսը, որպեսզի իր գործերը չհանդիմանվեն, իսկ ով ճշմարտություն է գործում, գալիս է դեպի լույսը, որպեսզի երեւան իր գործերը, որ Աստծով են կատարվել: Հովհաննես 3: 19-21 Խոնարհեցեք Աստծոյ հզոր ձեռի տակ, որ ձեզ բարձրացնե ժամանակով: Ձեր բոլոր հոգսը Նրա վրայ գցեցեք, որովհետեւ նա հոգս է անում ձեզ համար: Սէրը համբերող է, քաղցրաբարոյ է, Սէրը չի նախանձում, չի ամբարտաւանանում, չի գոռոզանում, անվայել վարմունք չի ունենում, իրենը չի փնտրում, բարկութեամբ չի գրռգրւում, չար բան չի խորհում, անիրաւութեան վրայ չի ուրախանում, այլ ուրախանում է ճշմարտթեան վրայ, ամէն բանի դիմանում է, ամէն բանի հաւատում է, մշտապես յոյս է տածում, ամէն բանի համբերում: Սէրը երբեք չի անհետանում: Ա Կորնթ 13 Մինչ Յիսուս Գալիլիայի ծովեզերքով քայլում էր, տեսաւ երկու եղբայրների՝ Սիմոնին, որ Պետրոս էր կոչւում, եւ նրա եղբայր Անդրէասին. ծովի մէջ ուռկան էին գցում, քանի որ ձկնորսներ էին։ Եւ նրանց ասաց. «Իմ յետեւի՛ց եկէք, եւ ես ձեզ մարդկանց որսորդներ պիտի դարձնեմ»։ Եւ նրանք իսկոյն թողնելով ուռկանները՝ գնացին նրա յետեւից։ Եւ Յիսուս մօտենալով՝ խօսեց նրանց հետ ու ասաց. «Ինձ է տրուած ամէն իշխանութիւն երկնքում եւ երկրի վրայ. ինչպէս Հայրը ինձ ուղարկեց, ես էլ ձեզ եմ ուղարկում։ Գնացէ՛ք ուրեմն աշակերտ դարձրէ՛ք բոլոր ազգերին, նրանց մկրտեցէ՛ք Հօր եւ Որդու եւ Սուրբ Հոգու անունով։ Ուսուցանեցէ՛ք նրանց պահել այն բոլորը, ինչ որ ձեզ պատուիրեցի։ Եւ ահա ես ձեզ հետ եմ բոլոր օրերում՝ մինչեւ աշխարհի վախճանը»։ Երանի նորան՝ որի անօրինությունը թողուեցավ, եւ որի մեղքը ծածկվուեցավ: Երանի այն մարդին, որ Տերն անօրինություն չէ համարում նորան՝ եւ նենգություն չկա նորա հոգիի մեջ: Իսկ ինձ այս տողերն են դուր գալիս - հուսով եմ գիտակները կասեն, թե Հին կտակարանի որ մասից են. "Շատ իմաստնության մեջ շատ տխրություն կա, իսկ ով մեծացնում է գիտելիքները, նա է հասնում տխրության":think ...քանզի շատ իմաստութեան մէջ շատ գիտութիւն կայ, եւ իր գիտութիւնն աւելացնողը իր ցաւն է աւելացնում։ (Գիրք Ժողովողի Ա 18, Աստվածաշնչի արեւելահայերեն թարգմանություն) ...потому что во многой мудрости много печали; и кто умножает познания, умножает скорбь. (Екклесиаст 1:18, Русский синодальный перевод) Սերը երկայնամիտ է, քաղցր է. սերը չի նախանձվում, չի գոռոզանում, չի հպարտանում: Չի լրբանում, իրենը չի որոնում, չի գրգռվում, չարը չի մտածում, անիրավության վրա չի ուրախանում, բայց ուրախանում է ճշմարտության հետ: Ամեն բանի դիմանում է, ամեն բան հավատում է, ամեն բանի համար հույս ունի, ամեն բանի համբերում է: Սերը երբեք չի վերջանա... Ա Կորնթ. 13 վասն զի Աստծոյ ուզածին պես եղած տրտմությունը փրկության համար ապաշխարության կ՜առաջնորդե.որ չի զղջացներ . բայց աշխարհի տրտմությունը մահ կպատճառե։ Տերը քեզ ամեն չարից պիտի պահպանի, քո անձդ պիտի պահպանի, քո ելնելդ ու մտնելդ պիտի պահպանի ասկե հետո մինչեւ հավիտյան... 1.Ով Տեր իմ`փրկության Աստված, ցերեկը կանչում եմ քեզ, եւ գիշերը քո առաջին եմ: 2.Թող իմ աղոթքը քո առաջը գա. խոնարհեցրու քո ականջը դեպի իմ աղաղակը: 3. Որովհետեւ իմ անձը լցվեցավ չարիքներով, եւ կյանքս մոտեցավ դժողքին: Եվ նրանք՝ որ մարմնով են, չեն կարող Աստծուն հաճո լինել: Բայց դուք մարմնով չեք՝ այլ հոգով, եթե Աստծո Հոգին ձեզանում բնակված է. իսկ եթե մեկը Քրիստոսի Հոգին չունի` նա նրանը չէ: Հռովմ. 8 : 8-9 Ինչպես որ եղջերուն փափաքում է ջրերի առուներին, այնպես էլ իմ անձը փափաքում է քեզ, ով Աստված: «Տեսե’ք ինչպիսի սեր շնորհեց մեզ Հայրը, որպեսզի մենք կոչվենք Աստծու որդիներ. աշխարհը մեզ չի ճանաչում նրա համար, որ Նրան էլ չճանաչեց» <<Գնացե՛ք ուրեմն աշակերտ դարձրե՛ք բոլոր ազգերին, նրանց մկրտեցե՛ք Հոր եւ Որդու եւ Սուրբ Հոգու անւնով>> ".... սիրեք միմյանց, ինչպես ես ձեզ սիրեցի..." /Հովհ.13: 34/ «որովհետեւ Աստծու արդարությունը ի Յիսուս Քրիստոս եղած հավատի միջոցով է բոլոր հավատացողների համար. չկա ոչ մի խտրություն. որովհետեւ բոլորն էլ մեղք գործեցին եւ զրկվեցին Աստծու փառքից, բայց Նրա շնորհիվ ձրի արդարացան Քրիստոս Յիսուսի միջոցով եղած փրկությամբ» /Հռոմ. 3:22-24/ Ապա թե ոչ իսկ այն գործերի համար հավատացեք ինձ. ճշմարիտ ճշմարիտ ասում եմ ձեզ, թե ինձ հավատացողը այն գործերը, որ ես գործում եմ, նա էլ կգործե, եւ նրանցից էլ ավելի մեծ բաներ կգործե. որովհետեւ ես իմ Հոր մոտ եմ գնում: Դուք Իմ բարեկամներն էք, եթե անեք ինչ որ Ես պատվիրում Էմ ձեզ : (Հովհ. 15գ. 14խ.) Այս բաները խոսեցի ձեզ հետ, որ Ինձանում Խաղաղություն ունենաք. աշխարհում նեղություն կունենաք. բայց քաջացեք. Ես հաղթել Եմ աշխարհին : (Հովհ. 16գ. 33խ.) Աստված հիմարացրեց այս աշխարհի իմաստությունը։ ուստի չթույլատրեց որ աշխարհային իմաստությամբ Աստծուն ճանչեն։ «Հրաւիրեցէք ի վերայ դորա գունդս, պատուէր տուք յինէն Այրարատեան թագա ւորութ եանցն եւ Ասքանազեան գնդին» (Երմ. 51:27)։ Աստվածաշնչի եբրայերեն բնօրինակում վերոհիշյալ տարբերակը մի քիչ այլ է. «զթագաւորութիւնս Արարատայ, Մինւոյ եւ Ասքենազայ»։ Եբրայերեն տարբերակում առկա իսկ հունարենում եւ հայկական տարբերակում բացակայող «Մինւոյ» բառը մատնանշում է Ուրարտուն։ Իրար հանդուրժելով եւ իրար ներելով.եթե մեկը մյուսի դեմ տրտունջ ունենա։Ներեցեք միմյանց.ինչպես Քրիստոսն էլ ձեզ ներեց։ Սա Երեմիա 51-27 ից է վերցված.................. Եւ այլեւս քեզնից չեն վերցնելուո՛չ անկիւնաքար, ո՛չ էլ հիմքի քար,որովհետեւ դու յաւիտեան պիտի լինես ապականութեան մէջ, - ասում է Տէրը։ Սիրեցէ՛ք արդարութիւնը, երկրի՛ դատաւորներ։ Բարի՛ խորհեցէք Տիրոջ մասին եւ պարզ սրտով փնտռեցէ՛ք նրան։ Տերը Հոգի է, եւ որտեղ Տիրոջ հոգին է այնտեղ ազատություն է: 2 Կորընթացիս 3:17 Բայց նա մեր մեղքերի համար վիրավորվեցավ, եւ մեր անօրինությունների համար հարվածվեցավ, մեր խաղաղության պատիժը նրա վրա եղավ, եւ նրա վերքերովը մենք բժշկվեցանք Ինձ մօտ եկէք, ամեն վաստակածներ եւ բեռնաւորուածներ, եւ ես հանգիստ կ'տամ ձեզ: (ՄԱՏԹԷՈՍ ԳԼ. ԺԱ 28Խ) Ինձ մոտ եկեք, բոլոր հոգնածներ եւ բեռնավորվածներ, եւ ես հանգիստ կտամ ձեզ: (Մատթեոս ԳԼ. 11 28Խ) Մեր տարիների օրերը յոթանասուն տարի են,եւ եթե զօրությունով ութսուն տարի էլ լինին,նրանց փառքն աշխատանք է եւ ցավ.որովհետեւ շուտով է անց կենում,եւ մենք թռչում ենք: Աստծո ուզած կերպով տրտմությունը,ապաշխարություն է գործում փրկության համար առանց զղջալու.բայց աշխարհի տրտմությունը մահ է գործում: Բ թուղթ առ Կորնթացիս 7:10 Ուրիշների հանդեպ նույն վերաբերմունքն ունեցեք, ինչպիսին որ ձեր հանդեպ ունեք: Մեծամիտ մի եղեք, այլ առաջնորդվեք համեստությամբ: Ձեր աչքերում խելացի մի եղեք: Ոչ մեկին չարի փոխարեն չարով մի հատուցեք: Արեք այն, ինչը բարի է բոլոր մարդկանց առաջ: Որովհետեվ՝ եթե ձեզ սիրողներին սիրեք, ինչ վարձք ունիք. չէ որ մաքսավորներն էլ նույնն են անում: Եվ եթե միայն ձեր եղբայրներին բարեվ տաք, ինչ ավելի բան եք անում: Արդ կատարեալ եղիք, ինչպես ձեր Հայրը, որ երկնքում է, կատարեալ է: (Մատթ 5:46-48) Եվ Իմ խոսքը եվ քարոզությունը ոչ թե մարդկային իմաստության պատիր խոսքերովն եղավ, այլ Հոգու եվ զորութեան ապացուցութեամբը. Որ ձեր հավատքը մարդկանց իմաստությունով չլինի՝ այլ Աստուծոյ զորությունովը: Բայց իմաստություն ենք խոսում կատարեալների հետ, եվ ոչ թե այս աշխարհի իմաստությունը, եվ ոչ էլ այս աշխարհքի իշխաններինը, որ պիտի խափանվին: (Ա Կորնթացիս 2:4-6) Իմաստութիւնը հանգիստ է գտնում բարի սրտում, բայց անմիտների սիրտը չի ճանաչում այն։ (Առ. 14:33) (Հռոմ. ԺԲ. 2) Եւ այս աշխարհի կերպարանքով մի՛ կերպարանուէք, այլ նորոգուեցէ՛ք ձեր մտքի նորոգութեամբ, որպէսզի դուք քննէք լաւը, եւ թէ ի՛նչ է Աստծու կամքը՝ բարին եւ հաճելին եւ կատարեալը։ (Ա Պետ. Դ. 3) ... քանզի բաւական է մեզ կեանքի անցած ժամանակը, երբ ընթացանք հեթանոսների կամքի համաձայն՝ զեխութիւններով, յոռի ցանկութիւններով, գինեմոլութիւններով, անառակութիւններով, հարբեցողութիւններով, անօրէն կռապաշտութիւններով։ (Հակ. Դ. 4) ... չգիտէ՞ք, որ սէրը այս աշխարհի հանդէպ՝ թշնամութիւն է Աստծու դէմ, քանի որ, ով ուզում է աշխարհը սիրել, Աստծուն իրեն թշնամի կ՚անի։ Նա այնտեղից բարձրացաւ Բեթէլ եւ մինչ իր ճանապարհն էր գնում, քաղաքից դուրս եկան փոքրիկ երեխաներ ու ծաղրելով նրան՝ ասում էին. «Բարձրացի՛ր, ճաղա՛տ, բարձրացի՛ր, ճաղա՛տ»։ Երբ նա յետ դարձաւ ու տեսաւ նրանց, Տիրոջ անունով անիծեց նրանց՝ նրանց անուանելով յանցանքի եւ ունայնութեան որդիներ։ Եւ ահա անտառից երկու արջեր ելան ու այդ մանուկներից քառասուներկու հոգու պատառոտեցին։ Դ Թագաւորաց 2:23-24 :pardon "Տիրոջն ապավինիր քո բոլոր սրտով, եւ քո հասկացողությանը մի վստահիր" Առակաց 3:5 33Լսեցէ՛ք իմաստութիւնը, եւ դուք կը լինէք իմաստուն. մի՛ շեղուէք դրանից։ 34Երանի այն մարդուն, որ կը լսի ինձ,եւ այն մարդուն, որ կը պահի իմ ճանապարհները, մշտապէս կը տքնի իմ դռների առջեւ եւ կը պահպանի իմ դռների շեմերը։ 35Իմ ուղիները կեանքի ուղիներ են, եւ Տէրն է սահմանել իմ կամքը։ 36Բայց ովքեր մեղանչում են իմ դէմ, նրանք ամբարշտանում են իրենց հոգու մէջ, եւ ովքեր ատում են ինձ, նրանք սիրում են մահը։ Առ.(8:33-36) Առաջին դեմքով խոսում է Աստծո Իմաստությունը Լսելով կլսէք եւ չէք իմանալ, եւ տեսնելով կտեսնէք եւ չէք տեսնիլ: Երկնքի արքայությունը նման է խմորի, որ մի կին առավ եւ երեք չափ ալյուրի մէջ թաքցրեց մինչեւ որ բոլորը խմորուեցավ: 1Ամէն ոք, ով հաւատում է, թէ Յիսուսն է Քրիստոսը, Աստծուց է ծնուած. եւ ամէն ոք, ով սիրում է ծնունդ տուողին, սիրում է նաեւ նրանից ծնուածին։ 2Սրանո՛վ ենք ճանաչում, թէ սիրում ենք Աստծու Որդուն, երբ սիրենք Աստծուն եւ կատարենք Նրա պատուիրանները. 3քանզի ա՛յս է Աստծու հանդէպ մեր սէրը. որ պահենք Նրա պատուիրանները։ 4Եւ Նրա պատուիրանները ծանր չեն, քանի որ ամէն ոք, որ Աստծուց է ծնուած, յաղթում է աշխարհին։ Եւ ա՛յս է այն յաղթութիւնը, որ յաղթում է աշխարհին՝ մեր հաւատը։ (1 Հովհ 5:1-5) Եվ ես ասում եմ ձեզ. Խնդրեցէք` եւ կտրուի ձեզ, որոնեցէք եւ կգտնէք, դուռը թակեցէք` եւ կբացուի ձեզ:Որովհետեւ ամեն ով որ խնդրում է` առնում է, եւ ով որ որոնում է` գտնում է, եւ ով որ դուռը թակում է` բացվում է նորան: 3Պարծեցէ՛ք Նրա սուրբ անունով, թող ուրախ լինի սիրտը նրանց, ովքեր փնտռում են Տիրոջը։ 4Փնտռեցէ՛ք Տիրոջն ու հզօրացէ՛ք, փնտռեցէ՛ք Նրա երեսն ամէն ժամ։ Մի՛ կարծէք, թէ եկայ խաղաղութիւն հաստատելու երկրի վրայ. չեկայ հաստատելու խաղաղութիւն, այլ՝ սուր. քանի որ եկայ, որ բաժանեմ որդուն իր հօրից, եւ դստերը՝ իր մօրից, եւ հարսին՝ իր կեսուրից։ Մարդու թշնամիները իր տնեցիները կը լինեն։ - Մատթ. 10. 34-36 ---------- Ավելացվել է՝ 17:42 ---------- Սկզբնական գրառումը՝ 17:29 ---------- Կարծում էք, թէ երկրին խաղաղութի՞ւն տալու եկայ. ո՛չ, ասում եմ ձեզ, այլ՝ բաժանում. որովհետեւ մէկ տան մէջ այսուհետեւ հինգ հոգի իրարից բաժանուած պիտի լինեն. երեքը՝ երկուսի դէմ, եւ երկուսը՝ երեքի։ Հայրը պիտի բաժանուի որդու դէմ, եւ որդին՝ Հօր, մայրը՝ աղջկայ դէմ, եւ աղջիկը՝ մօր, կեսուրը՝ հարսի դէմ, եւ հարսը՝ իր կեսրոջ: - Ղուկաս, 12:51-53 ---------- Ավելացվել է՝ 17:43 ---------- Սկզբնական գրառումը՝ 17:42 ---------- Եթէ մէկը ինձ մօտ գայ եւ չնախընտրի ինձ իր հօրից ու մօրից, կնոջից ու որդիներից, եղբայրներից ու քոյրերից, նոյնիսկ իր անձից անգամ, չի կարող իմ աշակերտը լինել. - Ղուկաս 14:26 Օգնության պահին ես Տիրոջը կանչեցի, Նա լսեց ինձ, եւ հանադարտության առաջնորդեց: Ճշմարիտ ճշմարիտ ասում եմ ձեզ. Ծառան իր տէրիցը մեծ չէ. ոչ էլ ուղարկուածը մեծ է իրան ուղարկողիցը: Յիշեցէք այն խօսքն, որ ես ասեցի ձեզ ծառան իր Տէրիցը մեծ չէ. եթէ ինձ հալածեցին, ձեզ էլ են հալածելու. եթէ իմ խօսքը պահեցին` ձերն էլ կպահեն:Բայց այս ամենը կանեն ձեզ իմ անունի համար. որովհետեւ չճանաչեցին ինձ ուղարկողին : Հունձքը շատ է, բայց մշակները քիչ. ուրեմն աղաչեցէք հունձքի Տիրոջը, որ մշակներ հանէ իր հունձքը: Մոտեցեք Աստծուն, եւ Նա կմոտենա ձեզ: Հակոբոս 4: 8 45Դարձեալ՝ երկնքի արքայութիւնը նման է մի վաճառականի, որ գեղեցիկ մարգարիտներ էր որոնում. 46եւ գտնելով մի թանկարժէք մարգարիտ՝ գնաց վաճառեց իր ամբողջ ունեցածը եւ այդ մարգարիտը գնեց։ 4եւ պիտի սրբի նրանց աչքերից ամէն արտասուք. եւ այլեւս մահ չկայ. ո՛չ սուգ, ո՛չ աղաղակ, ո՛չ ցաւ եւ ո՛չ չարչարանք, քանի որ առաջինն անցաւ»։ 5Եւ գահի վրայ նստողն ինձ ասաց. «Ահա՛ւասիկ ամէն բան նոր եմ դարձնում»։ Ապա ինձ ասաց. «Գրի՛ր, այս խօսքերը ճշմարիտ եւ վստահելի են»։ Հրեաներին Եհովայի` Հիսուս Քրիստոսի հոր, հետեւաբար /ըստ քրիստոնեական կրոնի/ նաեւ հենց իր` Քրիստոսի տված օրենքներից 2-ը: /անչափահասներին խորհուրդ չի տրվում նայել/ Եթէ մէկը չնշանուած կոյս աղջկայ հանդիպի ու բռնութեամբ պառկի նրա հետ, ապա աղջկան բռնաբարող տղամարդը աղջկայ հօրը պէտք է տայ յիսուն երկդրամեան արծաթ, իսկ աղջիկը պէտք է դառնայ նրա կինը։ Տղամարդը երբեք չպէտք է յանդգնի լքել նրան։ - Երկրորդ Օրենք 22:28-29 Եթէ երկու մարդ՝ երկու ազգակից իսրայէլացի եղբայրներ կռուեն միմեանց հետ, եւ նրանցից մէկի կինը իր ամուսնուն ազատելու նպատակով մօտենայ իր ամուսնու հետ կռուողին եւ ձեռքը մեկնելով՝ բռնի նրա ամորձիքներից, ապա առանց խղճալու պէտք է կտրես նրա ձեռքը։ - Երկրորդ Օրենք 25:11-12 4Այսպիսի մի վստահութիւն ունենք առ Աստուած՝ Քրիստոսի միջոցով. 5մենք անձամբ մեզնից որեւէ բան խորհելու կարող չենք, այլ Աստծուց է մեր կարողութիւնը, 6որը եւ կարող դարձրեց մեզ նոր Ուխտի պաշտօնեաներ լինելու՝ ոչ թէ գրով, այլ հոգով, քանի որ օրէնքը, որ գիր է, սպանում է, իսկ հոգին՝ կենդանացնում։ (2Կոր.3:4-6) ... 27 Մի՛ յապաղիր կարօտեալին բարութիւն անել, երբ քո ձեռքը կարող է օգնել նրան: 28 Չասես թէ՝ «Գնա՛, կը գաս՝ վաղը կը տամ», մինչդեռ կարող ես բարութիւնդ անել, քանի որ չգիտես, թէ վաղն ինչ է բերելու քեզ: 29 Չարիք մի՛ նիւթիր բարեկամիդ դէմ, որը քեզ վստահում է եւ յոյս է դրել քեզ վրայ: 30 Զուր տեղը մի՛ թշնամացիր մարդու հետ վիճելով, որ նա քեզ չարիք չպատճառի: 31 Զգուշացի՛ր չարագործ մարդկանց նախատինքներից եւ մի՛ նախանձիր նրանց ճանապարհներին, 32 քանզի անօրէնը պիղծ է Տիրոջ առջեւ եւ չի հաղորդակցում արդարների հետ: 33 Տիրոջ անէծքն ամբարիշտների տներում է, մինչդեռ արդարների տներն օրհնւում են: 34 Տէրը հակառակ է ամբարտաւաններին. նա շնորհ է տալիս խոնարհներին: Փառքը պիտի ժառանգեն իմաստունները, իսկ ամբարիշտները պիտի բազմացնեն իրենց անարգանքը: «Առակների» հետ կապված. զգացեք տարբերությունը` 1. Ամբողջ սրտով յոյսդ դի՛ր Աստծու վրայ եւ մի՛ հպարտացիր քո իմաստութեամբ։ /Արեւելահայերեն նոր թարգմանություն/ 2. Տէրոջ վստահէ ամբողջ սիրտովդ, ու քու խելքիդ մի ապաւինիր: /Արեւմտահայերեն թարգմանություն անգլերենից/ 10 Եւ երբ Յիսուս նրա տանը սեղան էր նստել, ահա բազմաթիւ մաքսաւորներ ու մեղաւորներ եկան բազմեցին Յիսուսի եւ նրա աշակերտների հետ: 11 Երբ փարիսեցիները այդ տեսան, ասացին նրա աշակերտներին. ՙԻնչու է ձեր վարդապետը մաքսաւորների ու մեղաւորների հետ ուտում՚: 12 Իսկ Յիսուս, երբ լսեց, նրանց ասաց. ՙԱռողջներին բժիշկ պէտք չէ, այլ հիւանդներին': 13 Գնացէք, սովորեցէք, թէ ինչ է նշանակում ողորմութիւն եմ կամենում եւ ոչ զոհ. քանզի ես արդարներին կանչելու չեմ եկել, այլ մեղաւորներին: /Մատթեոս 9:10-13/ 24 որովհետեւ ով կամենայ իր անձը փրկել, այն կը կորցնի. եւ ով ինձ համար իր անձը կորցնի, կը գտնի այն: 25 Ինչ օգուտ կունենայ մարդ, եթէ այս ամբողջ աշխարհը շահի, բայց իր անձը կործանի: Կամ մարդ իր անձի փոխարէն ինչ փրկանք պիտի տայ. 33 Եւ նրանք, որ նաւակի մէջ էին, մօտեցան, երկրպագեցին նրան ու ասացին. ՙԱրդարեւ Աստծու Որդին ես դու՚: 24 Ամենայն զգուշութեամբ պահի'ր եւ պահպանի'ր քո սիրտը, որովհետեւ նրանից է բխում կեանքի աղբիւրը: /առակաց 4:23/ 9Եւ երկնքից, Աստծու մօտից կրակ պիտի իջնի ու պիտի լափի նրանց եւ նրանց զօրագլխին՝ սատանային, որը մոլորեցրեց նրանց. նա նրանց պիտի գցի կրակի եւ ծծմբի ծովի մէջ, 10ուր գտնւում էին գազանը եւ սուտ մարգարէն. եւ նրանք պիտի չարչարուեն զօր ու գիշեր։ ( Հայտն.20:9-10) Վերջին թշնամին, որ պիտի կործանուի, մահն է. (1Կորն.15:26) «Եթե դու հետեւակների հետ վազեցիր եւ նրանք քեզ հոգնեցրին, ապա ինչպե՞ս պիտի մրցեիր ձիերի հետ. եւ խաղաղության երկրի վրա դու որ ապահով ես, ապա ինչպե՞ս պիտի անեիր Հորդանանը բարձրանալիս:» «Մտիկ տանք հավատքի զորագլխին եւ կատարողին՝ Հիսուսին, որ իր առաջին դրված ուրախության փոխանակ խաչը հանձն առավ, եւ ամոթն արհամարելով՝ Աստծո աթոռի աջ կողմը նստեց:» «Մի տվեք սրբությունը շներին, եւ մի նետեք ձեր մարգարիտները խոզերի առաջ, որպեսզի դրանք ոտքի կոխան չանեն, ու դառնալով չծաղրեն ձեզ» «Եղբայրներ, եթե ձեզանից մեկը մոլորվի ճշմարտության ճանապարհից, եւ մեկը դարձի բերի նրան, թող գիտենա, թե մեղավորին իր մոլորության ճանապարհից դարձնողը, մի հոգի կփրկի մահից եւ մեղքերի շատությունը կծածկի:» Նայեցե՛ք հին ազգերին եւ տեսեք՝ ո՞վ հավատաց Տիրոջը եւ ամոթով մնաց: Կամ ո՞վ մնաց Տիրոջ երկյուղի մեջ՝ եւ հուսահատվեց. կամ ո՞վ կանչեց Տիրոջը, եւ նա անտես արեց նրան: Արդարեւ, Տերը գթած է եւ ողորմած, ներում է մեր մեղքերը եւ փրկում է մեզ նեղության ժամանակ: (Իմաստ. Սիրաքի 2:11-13) ԻՄ ԱԶԳԸ ԳԻՏՈՒԹՅՈՒՆ ՇՈՒՆԵՆԱԼՈՒ ՊԱՏՃԱՌՈՎ Է ՏՈՒԺՈՒՄ..... ....«Վե՛ր կաց դու,որ ննջում ես, կանգի՛ր մեռելների միջից, եւ Քրիստոս պիտի լուսավորի քեզ»:... (Եփես.5:14) «Քննեցեք գրքերը, որ դուք կարծում եք, թե նրանցով ունեք հավիտենական կյանք, եւ նրանք են, որ ինձ համար վկայում են:» Ինչքան մեծ լինես, այնքան խոնարհեցրո'ւ քո անձը, եւ շնորհ կգտնես Տիրոջ առջեւ, քանզի մեծ է Տիրոջ զորությունը, եւ նա փառավորում է իր կամքը կատարող խոնարհներին (ՍԻՐԱՔԻ ԻՄԱՍՏ. 3:20) Այն ամենը, ինչ սուրբ է, պահեցե'ք սրբությամբ, եւ դուք պիտի սրբանաք. նրանք, ովքեր սովորեն այդ բաները, պաշտպանություն պիտի գտնեն: (ԻՄԱՍՏ. ՍՈՂՈՄՈՆԻ 6:11) Իմ ամենասիրած սամոսը` Տէրն իմ հովիւն է, եւ ինձ ոչինչ չի պակասի։ 3Դալար վայրերում նա ինձ բնակեցրեց եւ հանդարտ ջրերի մօտ ինձ սնուցեց։ 4Նա կենդանացրեց ինձ, յանուն իր անուան առաջնորդեց ինձ արդարութեան ճանապարհներով։ 5Եթէ նոյնիսկ անցնեմ մահուան ստուերների միջով, չեմ վախենայ չարից, քանզի դու, Տէ՛ր, ինձ հետ ես։ Քո ցուպն ու գաւազանն ինձ կը մխիթարեն։ 6Իմ առջեւ սեղան պատրաստեցիր հալածիչներիս աչքերի դիմաց։ Գլուխս իւղով օծեցիր, եւ քո բաժակն ինձ արբեցրեց անխառն գինու պէս։ 7Ողորմութիւնը քո, Տէ՛ր, պիտի հետեւի ինձ կեանքիս բոլոր օրերին, երկար օրեր ես Տիրոջ տանը պիտի բնակուեմ։ Մոդերատորական. համաձայն թեմայի առաջին գրառման՝ ջնջվել են մի շարք գրառումներ: Այս թեմայում թույլատրվում է միայն Աստվածաշնչից արված սեփական մեջբերումների մեկնաբանումը: Այլոց գրառումները քննարկելն այս թեմայում չի թույլատրվում: Դրա համար գոյություն ունի համապատասխան թեմա (http://www.akumb.am/showthread.php/32469): «Ամեն բանի ժամանակ կայ. եւ ժամանակ երկնքի տակ բոլոր ձեռնարկութեան: Ծնելու ժամանակ, եւ մեռնելու ժամանակ. տնկելու ժամանակ, եւ տնկածը պոկելու ժամանակ. Սպանելու ժամանակ, եւ բժշկելու ժամանակ. քանդելու ժամանակ, եւ շինելու ժամանակ. Լալու ժամանակ, եւ ծիծաղելու ժամանակ. սգալու ժամանակ, եւ պարելու ժամանակ. Քարեր դեն գցելու ժամանակ, եւ քարեր ժողովելու ժամանակ. գրկելու ժամանակ, եւ գրկելուց հեռանալու ժամանակ. Որոնելու ժամանակ, եւ կորցնելու ժամանակ. պահելու ժամանակ, եւ դեն գցելու ժամանակ. Պատառելու ժամանակ, եւ կարելու ժամանակ. լռելու ժամանակ, եւ խոսելու ժամանակ. Սիրելու ժամանակ, եւ ատելու ժամանակ. պատերազմի ժամանակ, եւ խաղաղության ժամանակ:» Գիրք Ժողովողի 3:1-8 «Որովհետեւ ինձ համար կյանքը Քրիստոսն է, իսկ մեռնելը՝ շահ:» Ահա ո՜րչափ բարի է ու ո՜րչափ վայելուչ որ եղբայրները միաբանությամբ բնակվեն. ... ... Որովհետեւ Տերը այնտեղ հաստատեց օրհնությունը եւ կյանքը մինչեւ հավիտյան: Իմաստությունը իր տունը շինեց եւ իր յոթը սյուները կանգնեցրեց, .... Երանելի է այն մարդը, որն անաստվածների խորհրդով չի ընթանում, մեղավորների ճանապարհում չի կանգնում, ո'չ էլ հեգնողների աթոռին նստում. Սաղմոս 1:1 «Ո՛վ երիտասարդ, քու մանկությանդ մեջ ուրախ եղիր ու երիտասարդությանդ օրերի մեջ սիրտդ թող քեզ զվարճացնի եւ քու սրտիդ ճանբաներով ու աչքերիդ նայվածքով քայլի. բայց իմացի թե այս ամենի համար Աստված քեզ դատաստանի պիտի կանչի»: (Ժողովող 11:9) «Այս բոլոր խոսքերի ավարտը լսենք: Աստծուց վախեցի՛ր ու նրա պատվիրանները պահի՛ր, որովհետեւ մարդու բոլոր պարտականությունը սա է: Որովհետեւ Աստված ամեն գործ, ամեն ծածուկ բաների հետ, թե՛ բարին եւ թե՛ չարը դատաստանի պիտի բերի»: (Ժողովող 12:13-14) Այն, ինչ քեզնից ծանր է, մի՛ վերցրու, եւ ով քեզնից հարուստ ու հզոր է, մի՛ եղիր նրա հետ: Ի՞նչ հարաբերություն ունի կավե սափորը մետաղյա կաթսայի հետ. սա հարվածում է, եւ այն փշրվում: Հարուստը զրկում եւ ի՛նքն է սպառնում, աղքատը զրկվում եւ ի՛նքն է ներողություն խնդրում: Եթե դու նրան պետք լինես, նա քեզ կ՛օգտագործի, իսկ եթե պետք չես, քեզ կլքի: Եթե ունեւոր ես, նա քո ընկերը կլինի, քեզ կքամի եւ չի էլ կարեկցի: Երբ քո կարիքը ունենա, կմոլորեցնի քեզ, կժպտա երեսիդ եւ հույս կտա քեզ: Քեզ հետ կխոսի ազնվությամբ եւ կ՛ասի. «Քեզ ի՞նչ է պետք», ու քեզ կ՛ամաչեցնի իր հյուրասիրությամբ, մինչեւ որ երկու-երեք անգամ կողոպտի եւ ապա խաբի քեզ, որից հետո երբ տեսնի քեզ, կարհամարի ու երես կթեքի քեզանից: (Սիրաքի իմաստ.) Եւ ինչ որ անէք խօսքով եւ գործով, բոլորն արէ՛ք Տէր Յիսուսի անունով. գոհութի՛ւն մատուցեցէք նրանով Աստծուն եւ Հօրը։ Կողոսացիս 3:17 Դու հաւատում ես, որ մէկ է Աստուած. լաւ ես անում։ Դեւերն էլ են հաւատում եւ դողում։ Ո՛վ փուչ մարդ, ուզո՞ւմ ես իմանալ. հաւատը դատարկ բան է առանց գործերի։ (Յակոբոս 2:19,20) “Տիրոջ Հոգին ինձ վրայ է, դրա համար իսկ նա օծեց ինձ, ուղարկեց ինձ՝ աւետարանելու աղքատներին, բժշկելու սրտով բեկուածներին, գերիներին ազատութիւն քարոզելու եւ կոյրերին՝ տեսողութիւն, հռչակելու Տիրոջ ընդունելի տարին եւ մեր Աստծու վրէժխնդրութեան օրը, մխիթարելու բոլոր սգաւորներին” Եսայի 61:1-2 “Եւ կը ճանաչէք ճշմարտութիւնը, եւ ճշմարտութիւնը ձեզ կ՚ազատի” Հովհ 8:32 “Ո՞վ կը փրկի ինձ այս մարմնից, որ ինձ մահուան է տանում։” Հռոմ 7:24 «Ձեր բոլոր հոգսը Նրա վրա գցեցեք, որովհետեւ Նա հոգս է անում ձեզ համար:» (Ա Պետրոս 5:7) Իրաւունքի գործադրումը ուրախութիւն է արդարի համար, բայց սուրբ գործը պիղծ է թւում չարագործներին։ Արդարութեան ճանապարհից մոլորուած մարդը հանգրուան է գտնում հսկաների ժողովում։ Ով ուրախութիւն է սիրում, կարիքի մէջ կընկնի, ով գինի ու ձէթ է սիրում, չի հարստանայ։ Անօրէնն արդար մարդու համար փրկանք պիտի լինի, երդմնազանցը՝ ուղղամիտ մարդկանց համար։ Լաւ է բնակուել անապատում, քան թէ անզգամ, լեզուանի եւ բարկացկոտ կնոջ հետ։ Իմաստունի բերանը ցանկալի գանձ է պահում, բայց տգէտները կուլ են տալիս այն։ Նա, ով հետեւում է արդարութեան եւ ողորմածութեան ճանապարհին, կեանք, արդարութիւն եւ փառք պիտի գտնի։ Իմաստութիւնը հասաւ ամուր քաղաքներին եւ քանդեց այն ամրոցները, որոնց վրայ յոյս էին դրել ամբարիշտները։ Ով զսպում է իր բերանն ու լեզուն, իր անձը պահպանում է նեղութիւնից։ Դաժանը, յանդուգնը եւ գոռոզը կոչւում են չարագործ, իսկ ով ոխ է պահում, անօրէն է։ Ծոյլին սպանում են ցանկութիւնները, որովհետեւ նրա ձեռքերը յօժար չեն որեւէ բան անելու։ (Առակաց 21:15-25) Բայց երբոր ժամանակի լրումն եկավ, Աստված ուղարկեց Իր Որդուն... (Գաղատացիս 4:4) Որովհետեւ սուտ քրիստոսներ եւ սուտ մարգարէներ պիտի ելլեն, ու ցոյց պիտի տան նշաններ եւ սքանչելիքներ, որպէսզի եթէ կարելի ըլլայ՝ մոլորեցնեն նոյնիսկ ընտրեալնե՛րը: (Մարկ13:22) Անօրէնը պիտի գայ Սատանային ներգործութեամբ՝ ամէն տեսակ հրաշքներով, նշաններով ու սուտ սքանչելիքներով, եւ անիրաւութեան ամբողջ խաբէութեամբ, անոնց համար՝ որ կը կորսուին, քանի որ անոնք չընդունեցին ճշմարտութեան սէրը՝ որպէսզի փրկուին: (Բ Թես. 2:9-10 9Այս առակն էլ ասաց ոմանց, որոնք իրենք իրենցով պարծենում էին, թէ արդար են, եւ արհամարհում էին ուրիշ շատերին։ 10«Երկու մարդ տաճար ելան աղօթքի կանգնելու. մէկը՝ փարիսեցի, միւսը՝ մաքսաւոր։ 11Փարիսեցին կանգնած էր մեկուսի եւ, ինքն իրեն, այս աղօթքն էր ասում. «Աստուած իմ, շնորհակալ եմ քեզնից, որ ես նման չեմ ուրիշ մարդկանց, ինչպէս՝ յափշտակողները, անիրաւներն ու շնացողները, եւ կամ ինչպէս այս մաքսաւորը. 12այլ շաբաթը երկու անգամ ծոմ եմ պահում եւ տասանորդ եմ տալիս իմ ամբողջ եկամտից»։ 13Իսկ մաքսաւորը կանգնած էր մեկուսի եւ չէր իսկ կամենում իր աչքերը երկինք բարձրացնել, այլ ծեծում էր կուրծքը եւ ասում. «Աստուա՛ծ, ների՛ր ինձ՝ մեղաւորիս»։ 14Ասում եմ ձեզ, սա՛ իջաւ իր տունը արդարացած, ոչ թէ միւսը. որովհետեւ, ով որ բարձրացնում է իր անձը, կը խոնարհուի, եւ ով որ խոնարհեցնում է իր անձը, կը բարձրացուի»։ ......իսկ երբ մարդու Որդին գայ, արդեօք երկրի վրայ հաւատ կը գտնի՞»։ Ղուկ. 19- 8 Անզգամը իր սրտին մեջ ըսավ թե՝ Աստուած չկայ: Ապականեցան ու պիղծ գործեր ըրին, մեկը չկայ որ աղեկությիւն ընէ: Տերը երկնքեն նայեցավ մարդոց որդիներուն, որպես զի տեսնե թե կա՞յ արդեոք իմաստուն մեկը, որ Աստուած փնտրէ: Ամենքը խոտորեցան, մեկտեղ անպիտան եղան. աղեկութիւն ընող մը չկա, հատ մըն ալ չկայ: Սաղմ. 14:1-3 29 Իմ լուծը ձեր վրայ վերցրէ՛ք եւ սովորեցէ՛ք ինձնից, որ հեզ եմ եւ սրտով խոնարհ. եւ ձեզ համար հանգիստ պիտի գտնէք, 30 որովհետեւ իմ լուծը քաղցր է եւ իմ բեռը՝ թեթեւ»։ 17Քանզի Քրիստոս ինձ չուղարկեց մկրտելու, այլ՝ աւետարանելու, ոչ թէ խօսքերի ճարտարութեամբ, որպէսզի Քրիստոսի խաչը ընդունայն չլինի. 18որովհետեւ կորստեան մատնուածների համար խաչի քարոզութիւնը յիմարութիւն է, իսկ մեզ՝ փրկուածներիս համար՝ Աստծու զօրութիւն. 19քանի որ գրուած է. «Պիտի կործանեմ իմաստունների իմաստութիւնը եւ հանճարեղների մտածումները պիտի արհամարհեմ»։ 20Ո՞ւր է իմաստունը, ո՞ւր՝ բանգէտը, ո՞ւր՝ այս աշխարհի քննողը։ Չէ՞ որ Աստուած յիմարացրեց այս աշխարհի իմաստութիւնը. քանզի աշխարհն իր իմաստութեամբ չճանաչեց Աստծուն նրա իմաստութեամբ։ 21Աստուած էլ հաճեց փրկել հաւատացեալներին այդ քարոզութեան յիմարութեամբ։ 22Իսկ որովհետեւ հրեաները նշան են հայցում, եւ հեթանոսները իմաստութիւն են փնտռում, 23մենք քարոզում ենք խաչուած Քրիստոսին՝ ի գայթակղութիւն հրեաների եւ ի յիմարութիւն հեթանոսների. 24բայց նրանց համար, որ կանչուած են, հրեաներ թէ հեթանոսներ, Քրիստոսը Աստծու զօրութիւնն ու Աստծու իմաստութիւնն է. 25որովհետեւ Աստծու յիմարն աւելի իմաստուն է, քան մարդկային իմաստութիւնը, եւ Աստծու տկարն աւելի զօրեղ է, քան մարդկային զօրութիւնը։ 26Իրաւ որ, եղբայրնե՛ր, ձեր իսկ կոչումին նայեցէ՛ք. ըստ մարմնի՝ ոչ շատ իմաստուններ, ոչ շատ հզօրներ եւ ոչ շատ ազնուականներ կանչուեցին. 27բայց Աստուած ընտրեց այս աշխարհի յիմարներին, որպէսզի ամաչեցնի իմաստուններին. եւ Աստուած ընտրեց այս աշխարհի տկարներին, որպէսզի ամաչեցնի հզօրներին. 28եւ Աստուած աշխարհի ոչ-տոհմիկներին, արհամարհուածներին եւ ոչինչներին ընտրեց, որպէսզի իրենք իրենց մի բան կարծողներին ոչնչի վերածի. 29որպէսզի ոչ մի մարդկային էակ չպարծենայ Աստծու առաջ. 30որովհետեւ նրանո՛վ դուք կաք Քրիստոս Յիսուսի մէջ, որը եղաւ մեզ համար Աստծուց եկած իմաստութիւն, արդարութիւն, սրբութիւն եւ փրկութիւն, 31որպէսզի, ինչպէս գրուած էլ է. «Նա, ով պարծենում է, թող պարծենայ Տիրոջով»։ ...Անիկա կերպարանք կամ վայելչություն չուներ, որպես զի անոր նայեինք, ոչ ալ այնպիսի երեւույթ մը, որպես զի անկե ախորժեինք: Անիկա մարդոցմե անարգվեցավ ու երեսե ձգվեցավ, վիշտերու տեր ու ցավերու տեղեակ եղավ: Անկե երես դարձնելու մարդու պես եղավ, անարգուեցավ ու զանիկա չհարգեցինք: Իրաւցընե անիկա մեր ցավերը վերցուց ու մեր վշտերը իր վրայ առավ: Մենք զանիկա վիրավորված, Աստուծմէ զարնուած ու չարիքի հանդիպած սեպեցինք: Բայց անիկա մեր մեղքերուն համար վիրավորուեցավ եւ մեր անորենութիւններուն համար ծեծուեցաւ: մեր խաղաղութեան պատիժը անոր վրա եղաւ եւ անոր վերքերովը մենք բժշկուեցանք: Ամենքս ոչխարներու պես մոլորեցանք, ամեն մեկս իր ճամբան դարձաւ: Տերը մեր ամենուն անօրենութիւնը անոր վրա դրաւ: Անիկա անիրաւութիւն կրեց ու չարչարուեցաւ, բայց իր բերանը չբացաւ:...... Ճամբայ կայ, որ մարդուն շիտակ կ'երեւնայ բայց անոր վերջաւորութիւնը ՄԱՀՈՒԱՆ ՃԱՄԲԱՆ Է: "Առակաց 14.12" Զօրքերու Տէրը այսպէս կ'ըսէ. ՁԵՐ ՃԱՄԲԱՆԵՐՈՒՆ ՄԱՍԻՆ ՄՏԱԾԵՑԷ՛Ք: "Անգեայ 1.7" «Վասն զի Աստված է, որ ներգործում է ձեզանում կամենալն էլ, անելն էլ Իր հաճության պես»: Փիլիպեցիս 2:13 «Նույն Ինքը Հոգին վկայություն է տալիս մեր հոգու հետ, որ մենք Աստծո որդիներ ենք»: Հռոմեացիս 8:16 19Ինչ որ կարելի է իմանալ Աստծու մասին, յայտնուած է նրանց, քանզի Աստուած ինքը յայտնեց այն նրանց. 20արդարեւ ի սկզբանէ աշխարհի Աստծու աներեւոյթ յատկութիւնները, այն է՝ Նրա մշտնջենաւորութիւնը եւ զօրութիւնը եւ աստուածութիւնը, իմանալի կերպով տեսանելի են Նրա ստեղծածների մէջ. այնպէս որ, ամենեւին արդարանալ չեն կարող. 21որովհետեւ ճանաչեցին Աստծուն, բայց իբրեւ Աստուած չփառաւորեցին կամ գոհութիւն չմատուցեցին նրան, այլ իրենց մտածումների մէջ նանրացան, եւ նրանց սրտերը անմտութեամբ խաւարեցին։ 22Իրենք իրենց իմաստունների տեղ էին դնում եւ յիմարացան։ 23Եւ անեղծն Աստծու փառքը փոխեցին՝ այն նմանեցնելով մարդու եղծելի պատկերի եւ թռչունների եւ չորքոտանիների եւ սողունների։ 24Դրա համար, ըստ իրենց սրտերի ցանկութեան, Աստուած նրանց մատնեց պղծութեան, որ անարգեն իրենց մարմինները իրենք իրենց մէջ. 25նրանք փոխանակեցին Աստծու ճշմարտութիւնը ստով, հնազանդուեցին ու պաշտեցին արարածներին եւ ոչ Արարչին, որ օրհնեալ է յաւիտեանս։ Ամէն։ 26Ահա թէ ինչու Աստուած նրանց մատնեց անարգ կրքերի. որովհետեւ նրանց էգերը բնական կարիքները փոխանակեցին անբնական կարիքներով։ 27Նոյնպէս եւ արուները, թողնելով էգի հանդէպ բնական կարիքները, իրենց ցանկութիւններով բորբոքուեցին միմեանց հանդէպ. արուները արուների հետ խայտառակութիւն էին գործում եւ փոխարէնը իրենք իրենց անձերի մէջ ընդունում էին իրենց մոլորութեան հատուցումը։ 28Եւ քանի որ չկամեցան ճանաչել Աստծուն, Աստուած նրանց մատնեց անարգ մտքերի, որ անվայել բաներ անեն՝ ... (Հռովմ. Ա գլ.) 1. Աստուած ասաց. «Մարդ ստեղծենք մեր կերպարանքով ու նմանութեամբ, նա թող իշխի ծովի ձկների, երկնքի թռչունների, ողջ երկրի անասունների եւ երկրի վրայ սողացող բոլոր սողունների վրայ»։ 27Եւ Աստուած մարդուն ստեղծեց իր պատկերով, Աստծու պատկերով ստեղծեց նրան, արու եւ էգ ստեղծեց նրանց։ 6Աստուած ստեղծեց երկու մեծ լուսատուներ. մեծ լուսատուն՝ ցերեկն իշխելու, իսկ փոքր լուսատուն՝ գիշերն իշխելու համար, ինչպէս նաեւ աստղեր։ 17Աստուած դրանք դրեց երկնքի տարածութեան մէջ՝ երկիրը լուսաւորելու համար, 18ինչպէս նաեւ ցերեկուայ ու գիշերուայ վրայ իշխելու եւ լոյսն ու խաւարը իրարից բաժանելու համար։ 24Աստուած ասաց. «Թող երկիրն արտադրի չորքոտանի կենդանիներ իրենց տեսակներով, սողուններ եւ գազաններ իրենց տեսակներով»։ Եւ եղաւ այդպէս։ 25Աստուած ստեղծեց երկրի գազաններն իրենց տեսակներով, անասուններն իրենց տեսակներով եւ երկրի բոլոր սողուններն իրենց տեսակներով։ Աստուած տեսաւ, որ դրանք լաւ են։ Ցանկանում եմ համաձայնվել Աստվածաշնչյան այս մեջբերման վերջին նախադասության հետ - դրանք իրոք լավ են: Պահենք ու պահպանենք բնությունն ու կենդանական աշխարհը՝ մարդու մեծագույն հարստությունը: Ամեն: Ժողովուրդ, բայց Աստվածաշնչում իրոք լիքը հետաքրքիր բաներ կան: Մի շաբաթ ա լռված եմ առաջին էջի վրա, ու ամեն անգամ մի նոր բան եմ իմ համար հայտնաբերում: 7Աստուած ստեղծեց տարածութիւնը, որով Աստուած տարածութեան ներքեւում եղած ջրերը անջրպետեց տարածութեան վրայ եղած ջրերից։ 8Աստուած տարածութիւնը կոչեց երկինք։ Աստուած տեսաւ, որ լաւ է։ Եւ եղաւ երեկոյ, եւ եղաւ առաւօտ՝ օր երկրորդ։ Որ խորանում ես տարածության-ժամանակի կոնտինուումի մասին բոլոր հարցերի պատասխանը երկու տողով տրված ա: Ներքեւ-վերեւ ալեգորիայի միջոցով էլ բացատրվում ա գրավիտացիան: Թե չէ, դրել եք Պուանկարե, Էնշտեյն, Մինկովսկի ...... պարզ բաները հավայի տեղը բարդացրել են: Ու նորից ու նորից չեմ կարող չհամաձայնվել, որ երկինքն ու ջուրը լավ է: Հատկապես երբ երկինքն ու ջորը մաքուր են լինում: Չաղտոտենք մթնոլորտն ու ծովերը, խնայողաբար օտգագործենք խմելու ջուրը, վարենք էկոլոգիապես մաքուր հիբրիդային ավտոմեքենաներ: Toyota Prius forever, Ամեն: Յիմարին իր յիմարութեանը համեմատ պատասխան տուր, որպես զի անիկա ինքզինք իմաստուն չկարծէ: Առակ 26:5 10Գետ էր բխում Եդեմից, որպէսզի ոռոգէր դրախտը, եւ այնտեղից բաժանւում էր չորս ճիւղերի։ 11Մէկի անունը Փիսոն էր։ Նա է, որ պատում է ամբողջ Եւիլատ երկիրը, այնտեղ, ուր ոսկի կայ։ 12Այդ երկրի ոսկին ազնիւ է։ Այնտեղ կայ նաեւ սուտակ եւ դահանակ ակնաքարը։ 13Երկրորդ գետի անունը Գեհոն է։ Նա պատում է Եթովպացւոց երկիրը։ 14Երրորդ գետը Տիգրիսն է։ Սա հոսում է դէպի Ասորեստան։ Չորրորդ գետը Եփրատն է։ 15Տէր Աստուած իր ստեղծած մարդուն տեղաւորեց բերկրութեան դրախտում, որպէսզի սա մշակի ու պահպանի այն։ Էսօր հասա երկրորդ մասին, առաջին մասը մանրամասն կարդալուց ու ուսումնասիրելուց հետո: Ու արդեն խառնվել եմ իրար: :oy Վռոդի, Ադամն ու Եվան դեռ բանից բեխաբար են, պիտի նոր-նոր հող մշակեն, բարքի ստանան: Բայց Աստվածաշունչն արդեն ոսկուց (ազնիվ ոսկուց), սուտակից ու դահանակից ա խասում :think Բայց ստիպված եմ նորից համաձայնվել վերջին մտքի հետ. մշակենք հողը, բարքի ստեղծեն, ուտենք մեր ստեղծած բարիքը, սիրելի՛ մարդիկ: Սակայն՝ որպէսզի ժողովուրդին մէջ ա՛լ աւելի չտարածուի՝ սաստիկ սպառնանք անոնց, որ այլեւս ո՛չ մէկուն խօսին այդ անունով»: Ապա կանչելով զանոնք՝ պատուիրեցին անոնց որ ամե՛նեւին չխօսին եւ չսորվեցնեն Յիսուսի անունով: Բայց Պետրոս ու Յովհաննէս պատասխանեցին անոնց. « Աստուծոյ առջեւ ուղի՞ղ է, որ Աստուծմէ աւելի ձեզի՛ մտիկ ընենք, դո՛ւք դատեցէք, որովհետեւ մենք չենք կրնար չխօսիլ մեր տեսածին ու լսածին մասին»: Գործք. 4:17-20 Երբ բերին զանոնք՝ ներկայացուցին ատեանին, ու քահանայապետը հարցուց անոնց «Սաստիկ չպատուիրեցի՞նք ձեզի, որ չսորվեցնէք այդ անունով. բայց դուք Երուսաղէմը լեցուցիք ձեր ուսուցումով, եւ կը փափաքիք մեր վրայ բերել այն մարդուն արիւնը»: Պետրոս եւ միւս առաքեալները պատասխանեցին. «Առավել Աստուծո՛յ պէտք է հնազանդիլ՝ քան մարդոց»: Գործք.5:27-29 Հանուն արդարության ասեմ, որ հասա Աստվածաշնչայան Ծննդոցի երրորդ մասին, ինչպես միշտ աշխատելով ամենայն մանրամասնությամբ ըմբռնել յուրաքանչյուր խոսքը, ու վերջնականապես քարկապ ընկա: Օձը երկրի վրայ Աստծու ստեղծած բոլոր գազաններից աւելի խորամանկ էր։ Այսինքն, ո՞նց էր օձը ամենախորամանկը: Աստված իրան խորամա՞նկ էր ստեղծել: Իսկ ի՞նչ էր խորամանկությունը, մինչեւ օձի խորամանկություն անելը, որ Աստված իրան խորամանակ ստեղծեց: Աստված գիտե՞ր, որ օձը խորամանկ ա: Աստված մինչեւ էտ էլի խորամանկությու՞ն էր տեսել: Ե՞րբ, եթե աշխարհն արարաված չէր, ու խորամանկություն դեռ չէր կարող եղած լինել: Կամ եթե օձը ամենախորամանկն էր, ուրեմն կան նաեւ ուրի՞շ խորամանկներ, որոնք ամեն չեն: Սակայն անոնց միտքերը կուրցան. որովհետեւ՝ մինչեւ այսօր՝ նոյն ծածկոցը ձգուած կը մնայ Հին Կտակարանի ընթերցումին վրայ, (ան Քրիստոսով կ՚ոչնչանայ,) հապա մինչեւ այսօր, երբ Մովսէսի գիրքը կը կարդացուի, ծածկոցը դրուած կը մնայ անոնց սիրտին վրայ: Բայց երբ Տէրոջ դառնան, ծածկոցը պիտի վերցուի: Ուրեմն Տէրը այդ Հոգին է, եւ ուր Տէրոջ Հոգին կայ, հոն ազատութիւն կայ: Ա կորնթ. 3:14-17 Եւ երկնքից, Աստծու մօտից կրակ պիտի իջնի ու պիտի լափի նրանց եւ նրանց զօրագլխին՝ Սատանային, որը մոլորեցրեց նրանց. նա նրանց պիտի գցի կրակի եւ ծծմբի ծովի մէջ, ուր գտնւում էին գազանը եւ սուտ մարգարէն. եւ նրանք պիտի չարչարուեն զօր ու գիշեր։ Գիտեմ քո գործերը, քո աշխատանքները, քո համբերութիւնը եւ որ չես կարող տանել չարերին. փորձեցիր նրանց, որ իրենք իրենց մասին ասում են, թէ առաքեալներ են, բայց չեն. եւ գտար, որ նրանք սուտ են խօսում: Ուրեմն ի՞նչ. եթէ անոնցմէ ոմանք հաւատարիմ չեղան, միթէ անոնց անհաւատարմութիւնը ոչնչացո՞ւց Աստուծոյ հաւատարմութիւնը. ամե՛նեւին: Հապա Աստուած ճշմարտախօս պիտի ճանչցուի՝՝, եւ բոլոր մարդիկ՝ ստախօս. ինչպէս գրուած է. «Հետեւաբար դուն արդար պիտի ըլլաս խօսքերուդ մէջ, եւ յաղթես՝ երբ դատուիս»: Ուրեմն եթէ մեր անիրաւութիւնը կ՚ապացուցանէ Աստուծոյ արդարութիւնը, ի՞նչ ըսենք. միթէ անիրա՞ւ է Աստուած, որ բարկութիւն կը ցուցաբերէ (մարդկօրէն կ՚ըսեմ). ամե՛նեւին: Այլապէս՝ Աստուած ի՞նչպէս պիտի դատէ աշխարհը: Հռովմ 3:3-6 «... որովհետեւ ժամանակը մոտ է: Անիրավություն գործողը թող էլ անիրավանա, եւ կեղտոտը թող էլ կեղտոտվի, եւ արդարը թող էլ արդարանա, եւ սուրբը թող էլ սրբվի»: Մոդերատորական. «Մեջբերումներ Աստվածաշնչից» թեման նախատեսված է աստվածաշնչյան առանձին ուշագրավ, հետաքրքիր կամ հոգեհարազատ համարների մեջբերման համար ու առանց որեւէ մեկնաբանության ամբողջական գլուխներ մեջբերող գրառումները չեն համապատասխանում թեմայի բնույթին: Վերջին երկու նման գրառումները ջնջվել են: 20/11/2012 - Լրացում. թեման միայն մեջբերումների համար է: Քննարկում պարունակող գրառումները տեղափոխել եմ «Կրոն» բաժնի թեմաներից դուրս քննարկումներ (http://www.akumb.am/showthread.php/32469-%C2%AB%D4%BF%D6%80%D5%B8%D5%B6%C2%BB-%D5%A2%D5%A1%D5%AA%D5%B6%D5%AB-%D5%A9%D5%A5%D5%B4%D5%A1%D5%B6%D5%A5%D6%80%D5%AB%D6%81-%D5%A4%D5%B8%D6%82%D6%80%D5%BD-%D6%84%D5%B6%D5%B6%D5%A1%D6%80%D5%AF%D5%B8%D6%82%D5%B4%D5%B6%D5%A5%D6%80/page130) թեմա: 3 Արդարեւ, եթէ իմաստութիւնը քեզ մօտ կանչես եւ ձայնդ մտքի հանճարին ուղղես, 4 փնտռես այն ընտիր արծաթի նման եւ, ինչպէս գանձ, որոնես այն, 5 այն ժամանակ կը հասկանաս Տիրոջ երկիւղը,եւ դու կը գտնես Աստծու գիտութիւնը։ 10 Եւ երբ իմաստութիւնը մտնի սրտիդ մէջ, եւ գիտութիւնը ախորժելի լինի հոգուդ, 11 այն ժամանակ բարի խոհերը պիտի զգուշացնեն քեզ, եւ արդար մտքերը քեզ պիտի պահպանեն, Տղամարդ եղեք բոլոր չարիքների առջեւ,իսկ մտքերով միայն Կատարյալ եղեք: Աստվածաշնչյան համարը կասե՞ս: Էգուցվայ համար հոգս մի անէք, որովհետեւ էգուցվայ օրն իր համար հոգս կ'անէ. օրուայ համար բավական է իր նեղությունը։ Ա ԹՈՒՂԹ ԱՌ ԿՈՐՆԹԱՅԻՍ Գլուխ 14,տուն 20 Եղբայրներ մտքով տղա մի եղեք,բայց չարության կողմը տղա եղեք,իսկ մտքով կատարիալ եղեք: 16 «Ահա ես ձեզ ուղարկում եմ որպէս ոչխարներ՝ գայլերի մէջ։ Այսուհետեւ խորագէ՛տ եղէք օձերի պէս եւ միամիտ՝ աղաւնիների նման։ Բայց միշտ քեզ հետ եմ. Դու իմ աջ ձեռքիցը բռնեցիր։ Դու առաջնորդում ես ինձ քո խորհրդովը, եւ վերջը փառքով կընդունես ինձ։ Ո՞վ ունիմ ես երկնքումը, եւ Քեզանից ջոկ բան չեմ ուզում երկրի վերայ։ Թէեւ մարմինս ու սիրտս մաշուին. Աստուած յաւիտեան իմ սրտի ոյժն ու իմ բաժինն է։ Սաղմոս 73:23-26 խոսքեր Ո՛վ երիտասարդ, քու մանկությանդ մեջ ուրախ եղիր ու երիտասարդությանդ օրերի մեջ սիրտդ թող քեզ զվարճացնի եւ քու սրտիդ ճամբաներով ու աչքերիդ նայվածքով քայլի. Բայց իմացիր որ այս ամենի համար Աստված քեզ դատաստանի պիտի կանչի: Քո սրտից տրտմությունը վերացրու եւ մարմնիցդ չարությունը հեռացրու, որովհետեւ մանկությունն ու երիտասարդությունն էլ ունայնություն են "Մեղքի վարձը մահ է, իսկ Աստծո շնորհը՝ հավիտենական կյանք, մեր Տեր Հիսուսի Քրիստոսի միջոցով։" Հռոմիացիներին 6։23 "Ո՞վ է, որ Աստծո ընտրվածների դեմ մեղադիր լինի. Աստված է, որ արդարացնում է։ Ո՞վ է, որ դատապարտի. Քրիստոսը, որ մեռավ եւ ավելի, որ հարություն էլ առավ եւ Աստծո աջ կողմն է, որ մեզ համար Բարեխոս էլ է"։ Հռոմեացիներին 8։33-34 "Երանի նրան, ով սրտով մաքուր է - նա կտեսնի Աստծուն։" Խոսքը գնում է այս կյանքում մինչեւ Աստծուն տեսնելու աստիճան մաքրվելու մասին։ Եսայա մարգարեն պնդում էր "Ձեր մեղքերի պատճառով չեք տեսնում Աստծուն" "... կուռքից, որ... հոգի չկա նրանում։" Երեմիա 10։14 "Եվ տրվեցավ նրան, որ հոգի տա գազանի պատկերին..." Հայտնություն 13։15